text:
Abel Ndooka —
MUTAMBI wenhabvu wemaWarriors neBidvest Wits yekuSouth Africa, Cuthbert Malajila, anoti shuviro yake kuona vanin’ina vake vachisvika kure mumutambo uyu asi vanofanirwa kushanda nesimba kwete kushandisa zita rake.
Cuthbert – uyo ari pazororo zvichitevera kupera kwakaita mwaka wenhabvu wekuSouth Africa uko kwaakahwina mukombe weABSA Premiership – ane vanin’ina vatatu vanoti Obert (19), Gedion (15) naJames (14) avo vari kubikwa tarenda ravo kuchikwata chake cheCUMA Academy chinokwikwidzwa muZifa Division 2. Muhurukuro neKwayedza nguva yadarika, Cuthbert anoti chinhu chimwe chete chaanoda kuona vanin’ina vake vachiita zvinorova munhabvu kudarika zvaari kuita iye.
“Ndichitarisa vapfana vangu, vane mukana mukuru kudarika wandakawana ini ndichiri mudiki pandaikura mukutamba nhabvu nekuti vane zvese. Vari muchikwata cheCUMA Academy icho chinobika vatambi vechidiki chichivagadzirira remangwana ravo saka vakatambisa mukuna uyu hameno havo,” anodaro.
Anoenderera mberi achiti, “Ini ndakashanda nesimba kuti ndive pandiri apa uye ndikahwina mikombe yakawanda saka ndinoshuvira chaizvo kuti vanin’ina vangu vaendewo kure kudarika pandakasvika, vatambirewo zvikwata zvikuru.”
Achitanga kutamba nhabvu, Cuthbert akatambira zvikwata zvinosanganisira Western Pirates, Young Swallows neDavid Whitehead. Muchinda uyu akazoita mukurumbira achitambira Chapungu United, Highlanders neDynamos asati aenda kunotambira kunze kwenyika.
Zita rekuti Malajila rave kutopfumbira munyaya dzenhabvu sezvo kune vamwe vakaita mukurumbira mumutambo uyu kare.
Cuthbert anoti vanasekuru vake vanosanganisira Bwanale Malajila, James Malajila naMalajila Malajila vaitamba nhabvu. Kozoti baba vake – Enerst Makosa – vakambotambira Rio Tinto nemaWarriors.
Anotiwo mwanakomana wake ane makore maviri ekuberekwa anonzi Cuthbert Junior ane rudo nenhabvu zvakanyanya.
“Mwana wangu uyu anodisisa nhabvu, anogara achindiona paTV ndichitamba nhabvu saka kana ndaenda kumba anenge ave kuti ‘Dad hande panze tinotamba nhabvu,’’’ anodaro.
“Zvinhu zvinondifadza nekuti zvinorakidza kuti mwana wangu achaitawo zvandinofarira.”
Zvakadai, Malajila anoti vatambi vazhinji vechidiki vane vakoma kana hama dzakamboita mukurumbira munhabvu vari kukundikana kuenda kure mumutambo uyu nekuti vanenge vave kuedza kuda kuzviisa mutsoka dzevakoma kana hama dzavo.
Anopa muenzaniso wasekuru vake vanonzi Donald Malajila uyo waanoti aive nechipo chaizvo chekutamba nhabvu waakabatsira kuenda kuDynamos asi akazozvikanganisa apo paakatanga kuzviona saiye Cuthbert.
“Vatambi vechidiki kana vaine hama dzavo dzakamboita mukurumbira ngavasashandise mazita avo vachifunga kuti zvinogona kuvabatsira kuenda kure munhabvu.
“Ini ndakanyora peji ranguwo munhabvu saka ndinoda kuti vapfana vangu vaitewo zvimwe chetewo muhupenyu hwavo.
“Ndina sekuru vangu vanonzi Donald vaive nechipo zvekuti ndakavabatsira kuti vaende kuDynamos, vakatorwa. Asi dambudziko rakazovakanganisa izuva iro vakatanga kuzviona vari Cuthbert ndipo pavakabva varasika kana kuzoonekwa kwavakaenda havana kuzoonekwa zvakare,” anodaro.
Kubva achiuya kuzororo, Malajila ange achimboona mafambiro echikwata chake cheCUMA Academy achienda kumitambo yacho pamwe negadziriro dzacho.
Anoti shuviro yake kuona CUMA Academy – iyo akavamba akabatana namuzvinabhizimisi wekuKadoma Hubert Manyowa – ichizopinda muCastle Premier League rimwe gore sezvo chikwata chake chine mapoka anotangira paUnder-13, 15 ne17 kozoti chevakuru icho chiri muDivision 2.
Anoti iye zvino ari mushishi kutsvaga vakotsveri vanobatsira chikwata chake kuti chirambe chichibika vatambi vemangwana.
“Kutungamira chikwata chenhabvu kunorwadza asi ini naManyowa tiri kuedza kubatsira vatambi kuKadoma kuti vawane mukana wekusimukira mumutambo uyu uye vasvike kure.
“Isu mikana iyi takange tisina yatiri kuvagadzirira ndosaka tiri kuedza nepatinogona kuvasimudzira.
“Asi pazvese hatisi kuzosiya madzimai nekuti tine hurongwa hwekutangisa chikwata chemadzimai cheCUMA Academy Ladies. Madzimai anodawo mikana iyo inowaniswa vanhurume saka tiri kutangisa chikwata chenhabvu chekutanga chemadzimai chemuKadoma,” anodaro.


c: text/html

text:
Ndosiya Chikoro Here?
Unofanira kufunga nezveizvi
Munyika yaunogara munhu wose anotarisirwa kunge akadzidza kusvika papi? Iwe wati wasvika here ipapo? Kana ukasiyira chikoro panzira unenge usiri kuteerera murayiro uri muBhaibheri unoti zviisei “
pasi pevanhu vane masimba makuru.”—VaRoma 13:1.
Watozadzisa here zvinangwa zvako pakudzidza? Unoda kuti kudzidza kukubatsire kuzadzisa zvinangwa zvipi muupenyu? Unonyatsoziva here? Unofanira kunge uchiziva! Nokuti kana ukasadaro unopedzisira wafanana nomunhu anokwira chitima asi asingazivi kwaari kuenda. Saka gara pasi nevabereki vako mokurukura chikamu chiri pazasi apa chakanzi “ Zvinangwa Zvangu Pakudzidza.” Hakusi kuchenjera kusiyira chikoro panzira.
Chii chiri kuita kuti ufunge kusiya chikoro? Dzimwe nguva uri kuda kushanda kuti ubatsire mhuri yako kuti muwane chokurarama kana kuti uri kuda kuita basa rokuzvipira uchibatsira vamwe vanhu. Zvimwe zvikonzero zvisina musoro ndezvokuti uri kuomerwa nechikoro kana kuti haufariri kuita basa raunopiwa kuchikoro. Pane nyaya ndepokuti unyatsoona kuti chikonzero chacho chine musoro here kana kuti hachina musoro. Kana ukasiya chikoro nechikonzero chisina musoro chokwadi unozochema mangwana.
Kusiyira chikoro panzira kwakafanana nokujamba chitima chichifamba iwe usati wasvika kwauri kuenda. Kugara muchitima kungasanakidza, vanhu varimo vanenge vachiita zvinhu zvisinganakidzi asi kana ukajamba muchitima uchakuvara zvakaipisisa uye hausviki kwauri kuenda. Ndizvowo zvakafanana nokusiyira chikoro panzira. Kazhinji kacho zvinokuomera kuti uwane basa. Kana ukariwana, rinenge risingabhadhari mari yawaizowana dai kuri kuti wakapedza chikoro.
Panzvimbo pokusiyira chikoro panzira, shingirira matambudziko aunosangana nawo kuchikoro. Kuita izvozvo kuchaita kuti uve munhu anotsungirira uye uchakwanisa kuzokunda matambudziko anosanganikwa nawo mumabasa.
Zvinangwa Zvangu Pakudzidza
Chinangwa chokuenda kuchikoro ndechokuti uzokwanisa kuwana basa richaita kuti urarame uye kuzotarisira mhuri yako kana wava nemhuri. (2 VaTesaronika 3:10, 12) Wati wasarudza here basa raunoda kuzoita uye kuti ungashandisa sei nguva yaunenge uri kuchikoro kugadzirira kuti uzoita basa iroro? Kuti uone kuti zvauri kuita kuchikoro uri mugwara rakanaka, pindura mibvunzo inotevera:
Ndezvipi zvandinogona? (Somuenzaniso, unopindirana nevanhu here? Unonakidzwa nokushandisa maoko ako here pakuita mabasa akadai sekugadzira zvinhu zvinenge zvafa kana kuti zvimwewo? Unogona kuona dambudziko worigadzirisa here?)
Mabasa api angada kuti ndishandise matarenda andinawo?
Mabasa api anowanikwa kwandinogara?
Masubject api andiri kuita kuchikoro achazondibatsira kuzoita basa randiri kuda?
Ndezvipi zvimwe zvandingaita iye zvino zvingazondibatsira kuti ndizoita basa randiri kuda?
Yeuka kuti chinangwa chako ndechokuti paunopedza chikoro ukwanise kuita chimwe chinhu muupenyu nedzidzo yawakawana. Saka usazova munhu anongodzidza nakudzidza zvisingaperi uchitiza kuita mabasa anoitwa nomunhu mukuru.

robotstxt: allowed

filter: keep


text:
Mutungamiri werimwe remapato anopikisa, reProgressive Democrats of Zimbabwe, Muzvare Barbara Nyagomo, vanoti bato ravo riri kushanda zvakasimba kukurudzira vana veZimbabwe vari munyika dzakapoteredza nyika vadzokere kumusha kunonyoresa kuti vazokwanisa kuvhota musarudzo dzegore rinouya.
Muzvare Nyagomo vanoti vari kuita izvi munyika dzakaita seSouth Africa, Mozambique, Botswana neZambia.
"Isusu tiri kunyanya kuisa simba rakawanda muSouth Africa, mune vana veZimbabwe vazhinji vatinoziva kuti vanokwanisa kuenda kumba vachino register kuti vavhote. Saka tiri kuita voters education ne awareness kuti vazive kuti sei vachifanira kuti vano register izvozvi, chero vakanga vaka register kubva muna 1980," Muzvare Nyagomo vanodaro.
Muzvare Nyagomo, avo vari kuManchester kuBritain, vanoti hapana imwe nzira yekuti vari kunze kwenyika vakwanise kupinda musarudzo kunze kwekutoenda kumusha kunonyoresa, sezvo Zimbwbwe Electoral Commission, ZEC, yakatozivisa kare kuti haina mari yekuti ikwanise kunyoresa vese vari kunze kwenyika vari munyika dzavari kugara.
Bato reProgressive Democrats of Zimbabwe riri mumubatanidzwa wemapato ari kurwira kuti mitemo ine chekuita nesarudzo ivandudzwe, weNational Electoral Reform Agenda, NERA.
Mapato ari mumibatanidzwa yeNERA neCODE ari muSouth Africa pari zvino munhaurirano dzinonzi dzakanangana nekuedza kuumba mubatanidzwa pakati pemapoka maviri aya.


text:
MItumbi inosvika makumi maviri nemipfumbamwe yevanhu vakafa patsaona yakaitika kuNyamakate neChitatu yazivikanwa nehama dzavo apo huwandu hwevakafa huri kuramba huchikwira.
Huwandu hwevanhu vakafa mutsaona yebhazi reKing Lion iro rakabheuka kuNyamakate apo raibva kuHarare richienda kuLusaka, Zambia hwakwira kusvika pamakumi mana nevashanu.
Hama dzevafi dziri kutarisa vafi paimba inochengeterwa vafi pachipatara cheChinhoyi, kuti dzione hama dzavo chaidzo sezvo vakawanda vakakuvara zvakaipisisa kumeso.
Vakafanobata chigaro chemukuru wechipatara cheChinhoyi, Matron Mavis Dube, vanoti pari zvino mitumbi inosvika makumi maviri nemipfumbamwe vazivikanwa nehama dzavo.
Amai Dube vanoti mitumbi yazivikanwa yatotanga kutorwa nerubatsiro rwehurumende.
Nekune rumwe rutivi dzimwe hama dzevafi dzinoti dziri kushaya mari yavaiziva kuti vafi vainge vanayo sezvo vaienda kunohodha.
Muzvari Melody Chivaridze vanoti hama yavo yainge ine mari inosvika madhora zviuru zviviri, asi mari iyi yashaikwa.
Asi Supt. Mupande vakataurira vanhu vaibvunza midziyo yehama dzavo nezuro kuti zvinhu zvose zvine mapurisa.
Zvichakadaro, vanhu vataura neStudio 7 nezvetsaona iyi vanoti mabhazi eKing Lion anofanirwa kumbomiswa kufamba kusvika awongororwa ose kuti anokodzera kutakura vanhu here.
Mumwe wevanhu ava, VaTichafa Gore, vanoti mabhazi eKing Lion anoita tsaona huru pagore rega rega nekudaro anofanirwa kubviswa mumigwagwa.
Izvi zvinotsigirwa nemumwe mufambi, VaNicholas Pasipamire, avo vanoti mabhazi eKing Lion anofanirwa kumbomiswa kufamba sezvakaitwa mabhazi ekwaMhunga nekuda kwetsaona dzakawanda mumigwagwa.
Tsaona dzemabhazi nguva dzemanheru dziri kuwandisa munyika. Mwedzi mishoma yapera rimwe bhazi reProLiner rakabheuka richibva kuSouth Africa pedyo neguta reChivu rikauraya vanhu makumi maviri.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
16 Zvino ndakanzwa inzwi guru+ rakabva munzvimbo tsvene richiti kungirozi nomwe: “Endai mudururire ndiro nomwe dzokutsamwa+ kwaMwari panyika.”
2 Yokutanga+ yakaenda, ikadururira ndiro yayo panyika.+ Ronda rinorwadza uye rakaipa+ rakava pavanhu vakanga vaine chiratidzo chechikara+ uye vakanga vachinamata mufananidzo+ wacho.
3 Yechipiri+ yakadururira ndiro yayo mugungwa.+ Iro rakava ropa+ seromunhu akafa, uye mweya mipenyu yose yakafa, chokwadi, izvo zvinhu zvaiva mugungwa.+
4 Yechitatu+ yakadururira ndiro yayo munzizi+ nomuzvitubu zvemvura. Izvo zvakava ropa.+
5 Ndakanzwa ngirozi yaiva nesimba pamusoro pemvura ichiti: “Imi, Muripo uye makanga muripo,+ Makavimbika,+ makarurama, nokuti izvi ndizvo zvamatonga,+
6 nokuti ivo vakateura ropa revatsvene nerevaprofita,+ uye imi mavapa ropa+ kuti vanwe. Ivo vakakodzerwa nazvo.”+
7 Ndakanzwa atari ichiti: “Chokwadi, Jehovha Mwari, Wemasimbaose,+ zvamakatonga ndezvechokwadi uye zvakarurama.”+
8 Yechina+ yakadururira ndiro yayo pazuva; uye zuva rakabvumirwa kuti ripise+ vanhu nomoto.
9 Vanhu vakapiswa nokupisa kukuru, asi vakamhura zita+ raMwari, ane simba+ pamusoro pematambudziko aya, uye havana kupfidza kuti vamukudze.+
10 Yechishanu yakadururira ndiro yayo pachigaro choumambo chechikara.+ Umambo hwacho hwakava rima,+ uye vakatanga kutsenga ndimi dzavo nokuda kwokurwadziwa kwavo,
11 asi vakamhura+ Mwari wokudenga nokuda kwokurwadziwa kwavo uye nokuda kwemaronda avo, uye havana kupfidza mabasa avo.
12 Yechitanhatu+ yakadururira ndiro yayo parwizi rukuru rwaYufratesi,+ mvura yarwo ikaoma,+ kuti nzira igadzirirwe madzimambo+ anobva kunobuda nako zuva.
13 Ndakaona kutaura kutatu kwakafuridzirwa+ kusina kuchena kwakanga kwakafanana nematatya+ kuchibuda mumuromo medhiragoni+ nomumuromo mechikara+ nomumuromo momuprofita wenhema.+
14 Chokwadi, iko kutaura kunofuridzirwa+ nemadhimoni uye kunoita zviratidzo,+ kunoenda kumadzimambo+ enyika yose inogarwa,+ kuti kuaunganidzire kuhondo+ yezuva guru+ raMwari Wemasimbaose.+
15 “Tarira! Ndiri kuuya sembavha.+ Anofara ndiye anoramba akamuka+ uye anochengeta nguo dzake dzokunze, kuti arege kufamba asina kupfeka vanhu vatarire nyadzi dzake.”+
16 Iko kwakavaunganidzira kunzvimbo inonzi Ha-Magedhoni muchiHebheru.+
17 Yechinomwe yakadururira ndiro yayo mumhepo.+ Inzwi guru+ rakabva rabuda munzvimbo tsvene richibva pachigaro choumambo, richiti: “Zvaitika!”
18 Mheni nemanzwi nokutinhira zvakavapo, uye kudengenyeka kwenyika kukuru+ kwakavapo, kwakanga kusati kwamboitika kubvira apo vanhu vakava panyika,+ kudengenyeka kwenyika kwakapararira kwazvo,+ kukuru kwazvo.
19 Guta guru+ rakatsemuka kuva mativi matatu, maguta emarudzi akaparadzwa; uye Bhabhironi Guru+ rakayeukwa pamberi paMwari, kuti aripe kapu yewaini yokutsamwa yehasha dzake.+
20 Uyewo, zvitsuwa zvose zvakatiza, uye makomo haana kuwanikwa.+
21 Chimvuramabwe+ chikuru chine matombo, rimwe nerimwe riine uremu hunenge hwetarenda chakawira vanhu chichibva kudenga, uye vanhu vakamhura+ Mwari nokuda kwedambudziko rechimvuramabwe,+ nokuti dambudziko racho rakanga rakakura kwazvo.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Zvakazarurwa 16
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Dzimwe nyanzvi munyaya dzezvematongerwo enyika dzinoti hazvigoni kuti mutungamiri wenyika, VaRobert Mugabe, kana vakakunda musarudzo dza2018, vanokwanisa kudoma munhu wavanoda ivo kuti agotungamira nyika ivo vachienda pamudyandigere.
Dzimwe nyanzvi dzezvematongerwo enyika dzinoti zvinhu zvikasashanduka munyika, VaMugabe voramba vari mutungamiri wenyika, zvinhu zvinogona kuramba zvichioma munyika, sezvo VaMugabe vave mukweguri, uye hutano hwavo husina kumira zvakanaka.
Nyanzvi idzi dzinoti kusava nehutano hwakanaka kucharamba kuchiita kuti VaMugabe varambe vachitadza kuita basa ravakasarudzirwa, izvo vatori kuita, kunyange hazvo vemu Zanu PF vasiri kuda kunzwa nyaya iyi.
Zvinogona kuitika ndezvekuti, toti VaMugabe vakunda musarudzo dza 2018, vanoramba vachitonga kudzamara bato ravo raita kongiresi yaro muna Zvita 2019.
Pakongiresi iyi, VaMugabe vanogona kuti vava kuenda pamudya ndigere, vodoma munhu anovatsiva.
Asi dzimwe nyanzvi dzinoti munhu anodomwa naVaMugabe uyu anofanirwa kunge ari munhu asina divi raakarerekera, sezvo mubato iri muine zvikwata zviviri zveTeam Lacoste neche G40, izvo zviri kuburitsirana makano.
VaTineyi Mukwewa ndivo murongi wemabasa musangano reAbammeli Human Rights Lawyers’ Network.
Vachipa mafungiro avo panyaya iyi, VaMukwewa vanoti VaMugabe havakwanise kuita zanondega pakusarudza munhu wavangade kuti atore matomu kana ivo vave kuda kuzorora, ndokunge vakakunda musarudzo dza2018.
VaMukwewa vanoti bumbiro remitemo yenyika haribvumire izvi.
Mutevedzeri wesangano reCentre for Public Engagement, VaButler Tambo, vanobvumirana naVaMukwewa kuti bumbiro remitemo yenyika rinopa nzira nhatu dzekuti mutungamiri wenyika vangasiye basa sei.
Nzira idzi dzinosanganisira kubva pachigaro nekuda kwerufu, kubva nekutaura kuti ave kuda kusiya basa kana kubva nekuda kwekuti dare reparamende rinenge raona zvakakodzera kuti mutungamiri wenyika vasiye basa.
Asi VaTambo vanotiwo manzwisisiro avanoita bumbiro remitemo panyaya iyi ndeekuti VaMugabe vanokwanisa kudoma munhu wavanoda kuti atonge kana vakakunda musarudzo dza2018.
Mutauriri webato reZapu, VaIphithule Maphosa, vanoti senzira yekuda kuchengetedza mhuri yavo uye hupfumi hwayo, VaMugabe vangade chose kudoma munhu wavanoda kuti ave mutungamiri wenyika.
VaMaphosa vanotiwo kunyange izvi zvikasave zvirimo mubumbiro remitemo yenyika, VaMugabe nebato ravo vanogona kuvandudza mutemo kuti izvi zviitike.
Asi vanoti vane chivimbo chekuti ruzhinji rweZimbabwe rucharamba izvi.
Asi vamwe vanoti zinyeke-nyeke riri mumapato anopikisa uye kutadza kuve nemushandirapamwe wakasimba mukuedza kubvisa hutongi hwaVaMugabe nebato ravo reZanu PF, ndizvo zvichaita kuti VaMugabe vakunde kana vakakwanisa kukwikwidza musarudzo dza2018.
Mukuru musangano rePlatform for Youth Development, VaClaris Madhuku, ndemumwe weavo vane maonero iwayo.
Mugwaro rakaburitswa nesangano reZimbabwe Democracy Institute rinonzi “Zimbabwe Probable Scenarios and Possible Outcomes: 2017 and Beyond”
mune mawonero akasiyana-siyana ekuti ramangwana renyika richange rakamira sei munyaya dzezvematongerwo enyika pamwe nezvehupfumi.
Mamwe mawonero ari mugwaro iri ndeekuti VaMugabe vanogona kukunda musarudzo dzemuna 2018 asi vozodoma mumwe munhu wavanoda kuti ave mutungamiri wenyika ivo vobva vazorora zvavo.
Mukuru weZDI, VaPedzisai Ruhanya, vanoti sangano ravo rakaita ongororo yemamiriro angangoita zvinhu munyika mune ramangwana senzira yekuedza kugadzirisa matambudziko ari munyika.


text:
Mapurisa nevasori nhasi vadzivisa vanhu kuratidzira muHarare nemuBulawayo pachirongwa change chichidaidzwa nemasangano akaita seTajamuka, Hash Tag This Flag, This Flower nemamwe kuti "Munhu Wose muRoad."
Chirongwa ichi change chakananganga nekuratidza kwemasangano aya kusafara nenyaya yekuparurwa kwemabond notes uye huwori. Asi vakawanda vange vachitungamira kuratidzira uku varohwa zvakaipisisa nekukandwa mujeri.
Mumwe wevanga vachitungamirira kuratidzira kwanga kuchida kuitwa uku VaPatson Dzamara, vanonzi vakapambwa nemusi weChina manheru vakaitwa kafiramberi nevari kufungidzirwa kuti vasori.
VaDzamara vanoti vakapambwa nevanhu vaifamba nemotokari avo vanonzi vakavharidzira motokari yavo mumugwagwa vakaipfura nepfuti. Vanoti vakarohwa zvakaomarara vakasiya vakandwa musango pedyo nekuLake Chivero kunze kweHarare.
Mumwe wevaifamba naVaDzamara, VaNashe Bensen Salani, havaasi kuzivikananwa kuti varipi zvichitevera chiitiko ichi.
VaDzamara, avo vave kurapwa pane chimwe chipatara muHarare, vanoti kushungurudzwa kwavari kuitwa nehurumende hakusi kuzovadzosera kumashure
Mumwe wevanga vachitungamira hurongwa hwanhasi, VaSten Zvorwadza vati pasungwa vanhu vakawanda uye vasungwa ava vanosanganisira gweta rine mukurumbira, Advocate Fadzayi Mahere, ava vanga vachitsigirawo kuratidzira uku padandemutande kana kuti pa internet.
Mutungamiri webato rePeople's Democtratic Party, VaTendai Biti, avo vakakundikana kuratidzira muHarare nepamusana pekusungwa kwanga kuchiitwa vanhu vaudza Studio 7 kuti zvaitwa nehurumende zvinoitwa nehurumende isingakoshese zvido zvevanhu.
Mapurisa amuka akazadza dhorobha rese uye aswera achingosunga vanhu vanga vachifungidzirwa kuti vari kuda kuratidzira.
KuBulawayo zvinonzi mapurisa avhiringidzawo kuratidzira kwange kwakarongwa. Muzvare Lynda Masarira vanorwira kodzero dzevanhu vange vari mudhorobha iri vaudza Studio 7 kuti vaona kuti kuda kuratidzira kwaizoguma kwaita kuti vanhu vaitwe kanyama kanyama nemapurisa.
Vari kupikisana nehurongwa hwekuunzwa kwema bond notes vanoti hurumende iri kuda kudzosa dhora remuZimbabwe nerweseri.
Asi gavhuna webhanga guru munyika reReserve Bank of Zimbabwe, VaJohn Mangudya vanoti mabond notes aya achapihwa semubairo kuvanhu vachange vachitengesa kunze kwenyika.
Asi mashoko ari kukushambadzirwa munhepfenyuro neRBZ ari kubuditsa pachena kuti mari iyi ichange ichishandiswa chero nani zvake.


text:
Bato rinopikisa reMDC-T rinoti harisi kuzocherechedza zuva rekuberekwa kwevaive mutungamiri wenyika, VaRobert Mugabe, iro rakatarwa nehurumende kuti rive zororo kutanga gore rinouya.
VaMugabe vakaberekwa musi wa 21 Kukadzi muna 1924, uye vechidiki vebato ravo reZanu PF vagara vachikurudzira kuti zuva iri rive zororo nyika yose.
Zuva iri ranga richicherechedzwa nebato reZanu PF pachishandiswa mari dzakawanda chose, dzaigara dzichinyunyutwa nevemapato anopikisa kuti kutambisa mari veruzhinji vachinonga svosve nemuromo.
Munyori mukuru weMDC-T, VaDouglas Mwonzora, vanoti kuita kwakadai kunodzorera nyika kumashure sezvo makambani anofanirwa kunge achishanda mukumutsiridza hupfumi hwenyika achange achivharwa pazuva iri.
VaMwonzora vanotiwo iyi ndiyo mhosho yekutanga yaitwa nemutungamiri wenyika mutsva, VaEmmerson Mnangagwa ivo vachangotanga basa semutungamiri wenyika.
Vanoti sebato vakagara vakashoropodza nyaya yekucherechedza kana kupemberera zuva rekuberekwa kwemunhu, nekuti panzi wese mhunu atungamira nyika apiwe zuve rezororo, nyika inogumisira yangove yemazororo.
VaMwonzora vanoti VaMugabe vane zvikoro, migwagwa nenhadhare yendege zvine mazita avo nechakare, zvekuti havaoni chikonzero chekuti pave nezororo muzita ravo.
MDC-T nemamwe mapato anopikisa vagara vachiramba danho revechidiki veZanu PF rekuti zuva rekuberekwa kwaVaMugabe riitwe zororo, asi hurumende inoti yakatora danho iri zvichitevera chikumbiro chakabva kune vechidiki vebato iri.


text:
Gamuchirai Muzanenhamu—
MURUME wekuzama kunzvenga kubhadhara mendenenzi achiti aimbova mudzimai wake akamuudza kuti mwana waari kubvisira mari ndewechikomba, akazoshaya pekupinda mudare nekunyara zvichitevera kuraswa kwakaitwa chikumbiro chake.
Zvakanaka Muwandi akamhan’arira Daphine Borerwe kuHarare Civil Court achida kuti asabhadhare mendenenzi.
“Ndauya kuno kuti mari yandiri kubvisa yemendenenzi ndisaibhadhare nekuti amai ava vakandiudza kuti mwana haasi wangu mushure mekunge ndamubata aine chikomba. Akandiudza izvozvo pamberi pechikomba saka kuti ndirambe ndichibhadhara mari kumwana wandakaudzwa kuti haasi wangu handichada,” anodaro Muwandi.
Anoenderera mberi achiti mwana wacho haasati atoreswa gwaro rekuzvarwa zvisinei nekuti atokura.
“Chimwe chiri kuita kuti ndisade kubhadhara mendenenzi inyaya yekuti mwana wacho haana birth certificate asi atokura, zvichida vari kutya kumutoresa vachiti ndingaone kuti mwana haasi wangu,” anodaro.
Borerwe anoti kubatwa kwake nechikomba hakunei nekubhadharwa kwemendenenzi yemwana uye haana kumboudza Muwandi kuti mwana uyu haasi wake.
“Hatigare tese nemurume uyu, saka zvandinoita hazvinei naye uye zvekuti akandibata nechikomba hazvinei nemari yemendenenzi yekuchengeta mwana wake.
“Handina kumbomuudza kuti mwana haasi wake nekuti munhu waari kuti chikomba mudzidzisi wangu, saka hapana pandaizomboti mwana ndewake iye asiri baba vemwana. Kana achida tinonoita maDNA test,” anodaro Borerwe.
Mutongi Larzin Ncube akarasa chikumbiro chaMuwandi ndokuti vanofanirwa kuitwa ongororo yeDNA kuti zvibude pachena kuti mwana uyu ndewake here kana kuti kwete.


text:
CHIDZIDZO 86
Jesu Anomutsa Razaro
Jesu aiva neshamwari dzepedyo dzaigara muBhetani. Shamwari dzacho dzaiva Razaro nehanzvadzi dzake Mariya naMarita. Rimwe zuva, Jesu paakanga ari kune rimwe divi reJodhani, Mariya naMarita vakamutumira shoko rekuti: ‘Kurumidzai kuuya! Razaro ari kurwara zvisingaiti.’ Asi Jesu haana kuenda zuva iroro. Papfuura mazuva maviri akazoti kune vadzidzi vake: ‘Ngatiendei kuBhetani. Razaro akarara, uye ndiri kuenda kunomumutsa.’ Vaapostora vacho vakati: ‘Kana akarara, achapora hake.’ Saka Jesu akanyatsovaudza kuti: ‘Razaro afa.’
Jesu paakasvika kuBhetani, Razaro akanga ava nemazuva 4 avigwa. Vanhu vakawanda vakanga vauya kuzonyaradza Mariya naMarita. Marita paakanzwa kuti Jesu akanga auya, akamhanya kunomuchingura. Akati kwaari: “Ishe, kudai makanga muri pano hanzvadzi yangu ingadai isina kufa.” Jesu akamuudza kuti: ‘Hanzvadzi yako ichararamazve. Unozvitenda here izvi Marita?’ Iye akati: ‘Ndinotenda kuti achamuka pachamutswa vanhu munguva yemberi.’ Jesu akati kwaari: “Ndini kumuka neupenyu.”
Marita akabva aenda kuna Mariya akamuudza kuti: ‘Jesu auya.’ Mariya akamhanyira Jesu uye vanhu vakamutevera. Akapfugama patsoka dzaJesu uye aingochema. Akati: ‘Ishe, kudai makanga muri pano, hanzvadzi yedu ingadai isina kufa!’ Jesu akaona kuti Mariya aishungurudzika chaizvo, uye akabva atangawo kuchema. Vanhu vakanga vakaungana pavakaona Jesu achibuda misodzi, vakabva vati: ‘Honai Jesu aida Razaro.’ Asi vamwe vavo vainetseka kuti: ‘Nei asina kuporesa shamwari yake?’ Jesu aizoitei?
Jesu akaenda kuguva racho uye rakanga rakavharwa nedombo guru. Akataura kuti: ‘Bvisai dombo iri.’ Marita akati: ‘Takamuviga mazuva 4 adarika! Saka anofanira kunge ava kutonhuwa.’ Asi kunyange zvakadaro, vanhu vaivapo vakabvisa dombo racho uye Jesu akanyengetera achiti: ‘Baba, maita basa nekundinzwa. Ndinozviziva kuti munogara muchindinzwa, asi ndiri kutaura vanhu ava vachinzwa kuti vazive kuti ndimi makandituma.’ Akabva ashevedzera nenzwi guru kuti: “Razaro, buda!” Pakabva paitika chinhu chinoshamisa: Razaro akabuda muguva, uye akanga akamonererwa machira. Jesu akati: “Musunungurei mumurege aende.”
Vanhu vakawanda vakaona izvi zvichiitika vakatenda muna Jesu. Asi vamwe vakaenda kunoudza vaFarisi. Kubva pazuva iroro, vaFarisi vaida kuuraya Jesu naRazaro. Mumwe wevaapostora 12, ainzi Judhasi Iskariyoti, akaenda kwaiva nevaFarisi pachivande, akabva avabvunza kuti: ‘Munondipa marii kana ndikakubatsirai kuti muwane Jesu?’ Vakati vaizomupa masirivha 30, uye Judhasi akabva atanga kutsvaga mukana wekusungisa Jesu nevaFarisi.
“Kwatiri Mwari wechokwadi ndiMwari wekuponesa; uye Jehovha, Changamire Ishe anowanisa nzira dzekupona nadzo murufu.”—Pisarema 68:20


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
8 Zvino Jehovha akataura naMosesi, achiti:
2 “Tora Aroni nevanakomana vake vaainavo+ nenguo+ nemafuta okuzodza+ nawo nenzombe yechinopiwa chechivi+ nemakondohwe maviri netswanda yemakeke asina kuviriswa,+
3 uunganidze ungano+ yose pasuo retende rokusanganira.”+
4 Mosesi akabva aita sezvaakanga arayirwa naJehovha, ungano ikaungana pasuo+ retende rokusanganira.
5 Zvino Mosesi akati kuungano yacho: “Izvi ndizvo zvakarayirwa naJehovha kuti zviitwe.”+
6 Naizvozvo Mosesi akaita kuti Aroni nevanakomana vake vaswedere pedyo, akavageza+ nemvura.+
7 Pashure paizvozvo akamupfekedza nguo+ refu, akamusunga nebhandi rejira,+ akamupfekedza jasi risina maoko,+ akamupfekedza efodhi,+ akamusunga nebhandi+ reefodhi, akamusunga zvakasimba naro.
8 Akamupfekedzawo homwe yepachipfuva,+ akaisa Urimu neTumimu+ muhomwe yacho yepachipfuva.
9 Akabva aisa ngowani+ mumusoro make, akaisa karata kaipenya kendarama pangowani yacho, nechemberi kwayo, icho chiratidzo chitsvene chokutsaurirwa,+ sezvakanga zvarayirwa Mosesi naJehovha.
10 Zvino Mosesi akatora mafuta okuzodza nawo, akazodza tebhenekeri+ nezvose zvaiva mairi, akazvitsvenesa.
11 Pashure paizvozvo akasasa mamwe acho pamusoro peatari kanomwe, akazodza atari+ nemidziyo yayo yose nebheseni nechigadziko charo kuti azvitsvenese.
12 Akazopedzisa nokudururira mamwe mafuta okuzodza nawo pamusoro waAroni, akamuzodza kuti amutsvenese.+
13 Mosesi akabva aswededza vanakomana vaAroni pedyo,+ akavapfekedza nguo refu, akavasunga nemabhandi ejira,+ akavamonera zvifukidziro zvomusoro,+ sezvakanga zvarayirwa Mosesi naJehovha.
14 Iye akabva auya nenzombe+ yechinopiwa chechivi, Aroni nevanakomana vake vakaisa maoko avo pamusoro+ wenzombe yechinopiwa chechivi.
15 Mosesi akaiuraya,+ akatora ropa+ racho, akariisa panyanga dzeatari nomunwe wake kumativi ose, akanatsa atari pachivi, asi rimwe ropa rose akaridururira muzasi meatari, kuti aitsvenese kuti ayananisire+ pairi.
16 Pashure paizvozvo akatora mafuta ose akanga ari paura, nemanda iri pachiropa neitsvo mbiri nemafuta adzo uye Mosesi akaita kuti zvipfungaire pamusoro peatari.+
17 Asi nzombe yacho nedehwe rayo nenyama yayo nendove yayo akaita kuti zvipiswe nomoto kunze kwomusasa,+ sezvakanga zvarayirwa Mosesi naJehovha.
18 Zvino akauya negondohwe rechinopiwa chinopiswa pedyo, Aroni nevanakomana vake vakabva vaisa maoko avo pamusoro wegondohwe racho.+
19 Pashure paizvozvo Mosesi akariuraya, akasasa ropa racho kumativi ose pamusoro peatari.+
20 Akacheka gondohwe racho maererano nenhengo dzaro,+ Mosesi akaita kuti musoro nenhengo dzacho nemafuta acho zvipfungaire.
21 Akasuka ura nemazondo nemvura, Mosesi akabva aita kuti gondohwe racho rose ripfungaire pamusoro peatari.+ Chakanga chiri chinopiwa chinopiswa chokunhuhwirira kwakanaka.+ Chakanga chiri chinopiwa chinopisirwa Jehovha nomoto, sezvakanga zvarayirwa Mosesi naJehovha.
22 Zvino akauya negondohwe rechipiri pedyo, iro gondohwe rokugadza naro,+ Aroni nevanakomana vake vakaisa maoko avo pamusoro wegondohwe racho.
23 Pashure paizvozvo Mosesi akariuraya, akatora rimwe ropa raro, akariisa pamucheto wenzeve yaAroni yokurudyi nepachigunwe chikuru choruoko rwake rworudyi nepachigunwe chikuru chetsoka yake yokurudyi.+
24 Mosesi akauyawo nevanakomana vaAroni pedyo, akaisa rimwe ropa racho pamucheto penzeve dzavo dzokurudyi nepazvigunwe zvavo zvikuru zvemaoko okurudyi nepazvigunwe zvikuru zvetsoka dzavo dzokurudyi; asi Mosesi akasasa rimwe ropa rose pamusoro peatari kumativi ose.+
25 Akabva atora mafuta nomuswe waiva nemafuta nemafuta ose aiva paura,+ nemanda yaiva pachiropa neitsvo mbiri nemafuta adzo nebandauko rokurudyi.+
26 Akatora keke rimwe risina kuviriswa rakaita serin’i+ nekeke rimwe rakaita serin’i rechingwa chakaiswa mafuta+ nechingwa chimwe chete chitete chisina kuviriswa+ mutswanda yemakeke asina kuviriswa yakanga iri pamberi paJehovha. Akabva azviisa pamusoro pemafuta nebandauko rokurudyi.
27 Pashure paizvozvo akazviisa zvose muzvanza zvaAroni nezvanza zvevanakomana vake, vakatanga kuzvizunguzira kuti zvive chinopiwa chinozunguzirwa pamberi paJehovha.+
28 Zvino Mosesi akazvibvisa muzvanza zvavo, akaita kuti zvipfungaire pamusoro peatari pamusoro pechinopiwa chinopiswa.+ Zvaiva chibayiro chokugadza+ nacho chokunhuhwirira kwakanaka.+ Chaiva chinopiwa chinopisirwa Jehovha nomoto.+
29 Zvino Mosesi akatora chityu,+ akachizunguzira kuti chive chinopiwa chinozunguzirwa pamberi paJehovha.+ Chakava mugove+ waMosesi unobva pagondohwe rokugadza naro, sezvakanga zvarayirwa Mosesi naJehovha.
30 Pashure paizvozvo Mosesi akatora mamwe mafuta okuzodza nawo+ nerimwe ropa rakanga riri pamusoro peatari, akazvisasa pana Aroni nenguo dzake nepavanakomana vake nenguo dzevanakomana vake vaaiva navo. Nokudaro akatsvenesa+ Aroni nenguo dzake nevanakomana vake+ nenguo dzevanakomana vake vaaiva navo.
31 Zvino Mosesi akati kuna Aroni nevanakomana vake: “Bikirai+ nyama pasuo retende rokusanganira, muidyire ipapo+ nechingwa chiri mutswanda yokugadza nayo, sezvandakarayirwa, zvichinzi, ‘Aroni nevanakomana vake vachazvidya.’
32 Mupise nomoto nyama nechingwa zvinenge zvasara.+
33 Musabuda kunze kwesuo retende rokusanganira kwemazuva manomwe,+ kusvikira pazuva rinopera mazuva okugadzwa kwenyu, nokuti zvichada mazuva manomwe kuti mupiwe simba.+
34 Seizvi zvaitwa nhasi, Jehovha akarayira kuti zviitwe saizvozvo kuti muyananisirwe.+
35 Muchagara pasuo retende rokusanganira masikati nousiku kwemazuva manomwe,+ uye munofanira kurinda sezvamunosungirwa kuti muite sezvakarayirwa naJehovha,+ kuti murege kufa; nokuti ndakarayirwa saizvozvo.”
36 Zvino Aroni nevanakomana vake vakaita zvinhu zvose zvakanga zvarayirwa naJehovha achishandisa Mosesi.
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Revhitiko 8
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
NYAYA IRI PAKAVHA | KANA MUNHU AFA ZVATOPERA HERE?
Kurwadza Kunoita Rufu
Rufu harujairiki. Vanhu vakawanda havadi kutaura nezvarwo. Asi runototiwira chete. Rufu runobaya setsono uye rwunorwadza.
Hapana chinogona kufanotidzikamisa kuti tisazorwadziwa kana tafirwa nemubereki, newatakaroorana naye kana kuti nemwana. Tinogona kungofirwa tisingafungiri kana kuti rufu rwacho rungazoitika munhu amborwara kwenguva yakareba. Pasinei nokuti runotiwira sei, rufu runorwadza uye rungaita kuti tishungurudzike zvikuru.
Antonio uyo akafirwa nababa vake mutsaona yemumugwagwa anotsanangura kuti: “Zvinoita sokuti mumwe munhu auya akakiya musha wako, obva atakura makiyi. Unenge usisakwanisi kudzokera kumba kunyange kwekanguva kadiki zvako. Dzinenge dzangova ndangariro chete. Ndizvo zvinenge zvatovapo. Ungasazvibvuma uchiti zvanga zvisingafaniri kudaro, asi hapana zvaungaita.”
Paakafirwawo, Dorothy uyo akava chirikadzi ava nemakore 47, akabva atsunga kutsvaga mhinduro. Kunyange zvazvo aidzidzisa kusandesikuru, haana kumbobvira afunga kuti kana munhu akafa zvinenge zvatopera. Asi ainetseka kuti chii chinoitika kana munhu afa. Akabvunza mufundisi wake weAnglican kuti, “Chii chinoitika kwatiri kana tafa?” Mufundisi wacho akapindura kuti, “Hapana anonyatsoziva. Tinongofanira kumirira kuti tizoona.”
Tinongofanira “kumirira kuti tizoona” here? Pane here chingatibatsira kunyatsoziva kana rufu uriwo mugumo wezvose?


text:
Muchaneta Chimuka —
MUDZIMAI wekutora mubairo mukuru mumakwikwi eKwayedza African Woman of the Year 2015, Beauty Mutambu, akashaya.
Mutambu (46) akashaya nemusi weChipiri svondo rino kuchipatara cheParirenyatwa Group of Hospitals uko anga achirapwa itsvo. Mutambu akapinda mumakwikwi eKwayedza African Woman of the Year apo aimirira Murombedzi iri kwaZvimba kunove kumusha kwake.
Mutauriri wemhuri yekwaMutambu — Wadzanai Muchaiwana — anove munin’ina wemushakabvu, vari kurwadziwa zvikuru nekurasikirwa uku. “Beauty ange aine rudo, akazvininipisa uye takafara zvikuru nekuhwinha kwaakaita makwikwi eKwayedza African Women of the Year tichiona achibuda mubepanhu aine zvishongo zvake zveAfrican Attire.
Mukoma wangu anga ari kutambudzwa nechirwere cheitsvo nekudaro anga ava nenguva refu achigezwa itsvo kuParirenyatwa kunova kwaakashaikira,” anodaro. Mutambu anga aine vana vatatu uye ari kuchemerwa panhamba 3635 Tynwald North, muHarare. Hurongwa hwekuvigwa kwake huchaziviswa nekufamba kwenguva.


text:
MUBVUNZO 8
Mwari Ndiye Ari Kukonzera Kutambura Kwevanhu Here?
“Mwari wechokwadi haamboiti zvakaipa, uye Wemasimbaose haamboiti zvisina kururama!”
“Paanenge achiedzwa, munhu ngaarege kuti: ‘Ndiri kuedzwa naMwari.’ Nokuti hapana munhu angaedza Mwari nezvinhu zvakaipa uyewo iye haaedzi munhu.”
“Muchikanda kuzvidya mwoyo kwenyu kwose paari, nokuti iye ane hanya nemi.”
“Jehovha haanonoki pane zvaakapikira, sezvinofunga vamwe vanhu kuti kunonoka, asi anokushivirirai nokuti hapana waanoda kuti aparadzwe asi anoda kuti vose vasvike pakupfidza.”


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
10 “Panguva iyoyo chaiyo Jehovha akati kwandiri, ‘Veza mahwendefa maviri ematombo akaita seokutanga,+ ukwire kwandiri mugomo, uzvigadzirire areka yematanda.+
2 Ini ndichanyora pamahwendefa acho mashoko aiva pamahwendefa okutanga, awakaputsa, uye unofanira kuaisa muareka.’
3 Naizvozvo ndakagadzira areka nomuti womubayamhondoro, ndikaveza mahwendefa maviri ematombo akaita seokutanga,+ ndikakwira mugomo, uye ndaiva nemahwendefa acho maviri muruoko rwangu.
4 Akabva anyora pamahwendefa acho mashoko akafanana neokutanga,+ iwo Mashoko Gumi,+ akanga ataurwa naJehovha kwamuri mugomo ari pakati pomoto+ pazuva reungano;+ Jehovha achibva azondipa iwo.
5 Ndakabva ndatendeuka, ndikaburuka mugomo,+ ndikaisa mahwendefa acho muareka yandakanga ndagadzira, kuti arambe ari imomo, sezvandakanga ndarayirwa naJehovha.+
6 “Zvino vanakomana vaIsraeri vakatama paBheeroti Bhene-jaakani+ vakaenda kuMosera. Aroni akafira ikoko, akavigwa ikoko;+ Eriyezari mwanakomana wake akava mupristi panzvimbo pake.+
7 Vakatama ikoko vachienda kuGudhigodha, uye kubva kuGudhigodha vakaenda kuJotbhata,+ nyika yemipata ine hova inoyerera mvura.
8 “Panguva iyoyo chaiyo Jehovha akatsaura dzinza raRevhi+ kuti ritakure areka yesungano yaJehovha,+ kuti rimire pamberi paJehovha, rimushumire+ uye rikomborere richishandisa zita rake kusvikira nhasi.+
9 Ndokusaka Revhi asina kuva nomugove nenhaka+ pamwe chete nehama dzake. Jehovha ndiye nhaka yake, sezvakataurwa naJehovha Mwari wako kwaari.+
10 Ini—iyeni ndakagara mugomo sezvandakaita pamazuva okutanga, kwemazuva makumi mana nousiku makumi mana,+ Jehovha akanditeererawo panguva iyoyo.+ Jehovha haana kuda kukuparadzai.+
11 Jehovha akabva ati kwandiri, ‘Simuka, tungamirira vanhu kuti vatame, kuti vapinde vatore nyika yandakapikira madzitateguru avo kuti ndichavapa.’+
12 “Zvino, haiwa iwe Israeri, Jehovha Mwari wako ari kukumbirei kwauri+ kunze kwokuti utye+ Jehovha Mwari wako, kuti ufambe munzira dzake dzose,+ umude,+ ushumire Jehovha Mwari wako nomwoyo wako wose nomweya wako wose;+
13 kuti uchengete mirayiro yaJehovha nemirau yake+ yandiri kukurayira nhasi, kuti zvikunakire?+
14 Ona, matenga,+ iwo matenga okumatengatenga, nyika+ nezvose zviri mairi ndezvaJehovha Mwari wako.
15 Kungoti Jehovha akafadzwa nemadzibaba enyu kuti aade, zvokuti akasarudza vana vawo vaiatevera,+ nemiwo, pamarudzi ose, sezvazvakaita nhasi.
16 Dzingisai mwoyo yenyu,+ musaramba makaomesa mitsipa yenyu.+
17 Nokuti Jehovha Mwari wenyu ndiMwari wavanamwari+ naShe wemadzishe,+ Mwari mukuru, ane simba uye anotyisa,+ asina waanosarura+ uyewo asingagamuchiri pfumbamuromo,+
18 anoruramisira nherera nechirikadzi+ uye anoda mutorwa+ kuti amupe zvokudya nejasi.
19 Imiwo munofanira kuda mutorwa,+ nokuti makava vatorwa munyika yeIjipiti.+
20 “Unofanira kutya Jehovha Mwari wako.+ Umushumire,+ unamatire kwaari,+ uye upike mhiko nezita rake.+
21 Ndiye waunofanira kurumbidza,+ uye ndiye Mwari wako, akakuitira zvinhu izvi zvikuru uye zvinotyisa zvakaonekwa nemaziso ako.+
22 Madzitateguru ako akaenda nemweya makumi manomwe kuIjipiti,+ asi zvino Jehovha Mwari wako akaita kuti muve vazhinji senyeredzi dzokumatenga.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Dheuteronomio 10
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
1 Chirevo pamusoro peNinivhi:+ Bhuku rezvakaratidzwa Nahumi muErikoshi:
2 Jehovha ndiMwari anoda kuzvipira kwakazara+ uye anotsiva; Jehovha anotsiva+ uye ane hasha.+ Jehovha anotsiva mhandu dzake,+ uye akagumbukira vavengi vake.+
3 Jehovha anononoka kutsamwa,+ ane simba guru,+ uye Jehovha haazomboregi kuranga.+
Nzira yake iri mumhepo inoparadza uye mudutu, gore gobvu ndiro guruva rinopfumburwa netsoka dzake.+
4 Anotuka gungwa+ uye anoriomesa; uye anoomesa nzizi dzose.+
Bhashani neKameri zvaoma,+ uye ruva reRebhanoni raoma.
5 Makomo azununguka nokuda kwake, uye zvikomo zvakanyunguduka.+
Nyika ichasimuka nokuda kwechiso chake; pamwe chete nenyika inobereka zvibereko, navose vanogara mairi.+
6 Ndiani angamira pamberi pokutsamwa kwake?+ Ndiani angasimuka kuti arwise hasha dzake huru?+
Hasha dzake dzichadururwa somoto,+ uye matombo achawira pasi nokuda kwake.
7 Jehovha akanaka,+ inhare+ muzuva rokutambudzika.+
Anoziva vaya vanopotera kwaari.+
8 Achaparadza chose nzvimbo yeguta racho nemafashamo ari kupfuura,+ uye rima richatevera vavengi vake.+
9 Chii chamuchafunga kuti murwisane naJehovha?+ Iye ari kuparadza chose.
Kutambudzika hakuzomukizve kechipiri.+
10 Kunyange zvazvo vari kurukana seminzwa+ uye vakadhakwa sokunge kuti nedoro ravo regorosi,+ vachaparadzwa semashanga akanyatsooma.+
11 Mauri muchabuda munhu anofungira Jehovha zvakaipa,+ achironga zvisina zvazvinobatsira.+
12 Zvanzi naJehovha: “Kunyange zvazvo vakanga vakakwana uye paiva nevazhinji vakanga vakaita saizvozvo, vachatemerwa pasi vakaita saizvozvo;+ uye mumwe munhu achapfuura. Ndichakutambudza, zvokuti handizokutambudzizve.+
13 Zvino ndichatyora danda rake raanotakurisa zvinhu riri pauri,+ uye ndichadimbura nepakati zvokusungisa zviri pauri.+
14 Jehovha akarayira pamusoro pako kuti, ‘Hapana chinhu chine chokuita nezita rako chichadyarwazve.+ Ndichaparadza mufananidzo wakavezwa nomufananidzo wakaumbwa nesimbi yakanyungudutswa+ muimba yavanamwari vako. Ndichakugadzirira guva,+ nokuti hapana zvawanga uchibatsira.’
15 “Tarirai! Pamusoro pemakomo pane tsoka dzaiye ari kuuya nemashoko akanaka, iye ari kuzivisa rugare.+ Haiwa iwe Judha, ita mitambo yako.+ Ita zvawakapika;+ nokuti hapana munhu pasina achazopfuurazve nomauri.+ Iye achaparadzwa chose.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Nahumi 1
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Jesu Akanga Akaita Sei?
Hapana munhu ane pikicha yaJesu. Haana kumbotorwa pikicha kana kugadzirirwa chivezwa chinoratidza zvaaiva akaita. Asi patova nemazana emakore vanhu vachidhirowa zvavanofungidzira kuti ndizvo zvaakanga akaita.
Zvavaidhirowa izvozvo vaizviita vachitevedzera zvavaiita patsika dzavo, pachitendero chavo kana kuti zvavaiudzwa nevanhu vaitenga mapikicha acho. Asi zvavaiita zvaigona kuita kuti vanhu vapedzisire vatadza kuziva zvainge zvakaita Jesu uye dzidziso dzake.
Vamwe vaidhirowa Jesu akaita semunhu anorwara, ane bvudzi rakareba nendebvu shoma kana kuti achisiririsa. Vamwe vaimudhirowa aine chidenderedzwa chinopenya mumusoro kana kuti achiratidzika semunhu asina ushamwari. Asi ndizvo here zvaakanga akaita? Chokwadi tingachiziva sei? Chimwe chatinogona kuita, kuverenga zvinotaurwa neBhaibheri nezvake. Tikadaro, tichakwanisa kunzwisisa zvaakanga akaita.
“MAKANDIGADZIRIRA MUVIRI”
Mashoko aya akataurwa naJesu achinyengetera paakabhabhatidzwa. (VaHebheru 10:5; Mateu 3:13-17) Muviri iwoyo wakanga wakaita sei? Pakanga papfuura makore 30, ngirozi Gabrieri payakaudza Mariya kuti: “Uchabata pamuviri, wobereka mwanakomana, . . . Mwanakomana waMwari.” (Ruka 1:31, 35) Saka Jesu akanga asina chivi sezvakanga zvakangoita Adhamu paakasikwa. (Ruka 3:38; 1 VaKorinde 15:45) Jesu anofanira kunge aiva nechimiro chakanaka uye akafanana namai vake Mariya, avo vaiva muJudha.
Jesu aichengeta ndebvu sezvaingoitwawo patsika dzechiJudha. Ndebvu dzaiita kuti munhu aremekedzwe. Dzakanga dzisina kureba uye dzaisasiyiwa dzakangoti nyangarara. Zviri pachena kuti Jesu aidimburira ndebvu dzake nebvudzi rake. VaNaziri chete, vakaita saSamsoni, ndivo vaisagera bvudzi.—Numeri 6:5; Vatongi 13:5.
Jesu aiva muvezi kwemakore akawanda, uye maturusi aaishandisa akanga akasiyana neaveko mazuva ano. (Mako 6:3) Saka anofanira kunge aiva munhu akasimba. Achangotanga ushumiri hwake “akadzingira vose vaiva nemakwai nemombe kunze kwetemberi, uye akadurura mari yevaichinja mari, akapidigura tafura dzavo.” (Johani 2:14-17) Zvaitoda munhu akasimba kuita zvinhu zvakadai. Jesu akashandisa muviri waakapiwa naMwari kuti aite zvaakanga atumwa. Akati: “Ndinofanirawo kuzivisa mashoko akanaka oumambo hwaMwari kune mamwe maguta, nokuti ndakatumirwa izvozvi.” (Ruka 4:43) Zvaitoda kuva munhu akagwinya kuti afambe muParestina yese achiparidza mashoko aya.
‘UYAI KWANDIRI, UYE NDICHAKUZORODZAI’
Chiso chaJesu chine ushamwari chinofanira kunge chakaita kuti vaya ‘vaishanda zvakaoma uye vakaremerwa’ vafarire mashoko aya. (Mateu 11:28-30) Unhu hwakanaka hwaaiva nahwo hwairatidza kuti aikwanisa kuzorodza vaya vaibvuma kudzidziswa naye. Kunyange vana chaivo vaida kuva pedyo naJesu, nekuti Bhaibheri rinoti: “Akagumbatira vana mumaoko ake.”—Mako 10:13-16.
Kunyange zvazvo Jesu akasangana nezvinhu zvinorwadza asati afa, haana kuramba achifunga zvinhu izvozvo. Semuenzaniso, pamuchato wakaitwa kuKana, akachinja mvura kuita waini zvikaita kuti vanhu vafare. (Johani 2:1-11) Pane dzimwe nguva, akadzidzisa vanhu zvidzidzo zvinokosha zvisingakanganwiki.—Mateu 9:9-13; Johani 12:1-8.
Chinonyanya kukosha ndechekuti zvaiparidzwa naJesu zvakaita kuti vanhu vave netariro yekuwana upenyu husingaperi. (Johani 11:25, 26; 17:3) Vadzidzi vake 70 pavakadzoka vachimuudza zvakaitika pavakanoparidza, Jesu “akafara kwazvo” uye akati: “Farai nokuti mazita enyu anyorwa kumatenga.”—Ruka 10:20, 21.
“IMI HAMUFANIRI KUVA VAKADARO”
Vatungamiriri vezvitendero vemunguva yaJesu vaiita zvinhu zvekuda kuonekwa nevanhu uye kuratidza simba ravo. (Numeri 15:38-40; Mateu 23:5-7) Jesu akaudza vadzidzi vake kuti ‘vasazviita madzishe’ kune vamwe. (Ruka 22:25, 26) Akatonyevera kuti: “Chenjererai vanyori vanoda kufamba-famba vakapfeka nguo refu vachida kukwaziswa mumisika.”—Mako 12:38.
Kana ari Jesu, akanga asingaiti zvinhu zvekuda kuonekwa, zvekuti pane imwe nguva vanhu vakatadza kumuziva. (Johani 7:10, 11) Kunyange paaiva nevaapostora vake 11 vakatendeka, aisamboratidza kuti akasiyana navo. Judhasi mutengesi akatoita zvekutsvoda Jesu kuti mhomho yaaiva nayo imuzive.—Mako 14:44, 45.
Saka kunyange zvazvo tisingazivi zvakawanda nezvaJesu, zviri pachena kuti akanga asina kuita sezvinofungwa nevanhu. Zvekuti akanga akaita sei hazvinyanyi kukosha. Chinokosha ndechekuziva kuti pari zvino ari kuitei.
“MUNGUVA PFUPI, NYIKA HAICHAZONDIONI”
Jesu akafa akavigwa musi waakataura mashoko iwayo. (Johani 14:19) Akapa upenyu hwake kuti huve “rudzikinuro mukutsinhana nevazhinji.” (Mateu 20:28) Pazuva rechitatu, Mwari akamumutsa aine muviri ‘wemweya’ uye “akamubvumira kuti aonekwe” nevamwe vadzidzi vake. (1 Petro 3:18; Mabasa 10:40) Saka paakaonekwa nevadzidzi vake, akanga akaita sei? Akanga asina kuita sezvaaimbova zvekuti kunyange vadzidzi vake vakambotadza kumuziva. Mariya Magadharini akatofunga kuti aiva mutarisiri wemunda; uye vadzidzi vake vaviri vaienda kuEmausi vakafunga kuti aiva mutorwa.—Ruka 24:13-18; Johani 20:1, 14, 15.
Parizvino Jesu ari kuitei? Jesu paakanga ava nemakore 60 afa, muapostora Johani akazarurirwa achibva amuona. Haana kuona munhu aiva pamuchinjikwa. Akaona “Mambo wemadzimambo naShe wemadzishe,” Mambo weUmambo hwaMwari. Jesu ava pedyo kuparadza madhimoni nevanhu vanovenga Mwari, uye achaita kuti vanhu vanoteerera vawane makomborero.—Zvakazarurwa 19:16; 21:3, 4.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
20 Zvino Pashuri mwanakomana waImeri,+ mupristi, uya aivawo mumiririri aitungamirira muimba yaJehovha,+ akaramba achiteerera Jeremiya paakanga achiprofita mashoko aya.
2 Pashuri akabva arova muprofita Jeremiya,+ akamusunga mumatanda+ akanga ari paGedhi Rokumusoro raBhenjamini, raiva muimba yaJehovha.
3 Asi pazuva rakatevera Pashuri akabvisa Jeremiya mumatanda,+ Jeremiya akabva ati kwaari:
“Jehovha akupa zita,+ kwete rokuti Pashuri, asi Chinhu chinotyisa kumativi ose.+
4 Nokuti zvanzi naJehovha, ‘Tarira ndiri kukuita chinhu chinotyisa kwauri nokuna vose vanokuda, ivo vachaurayiwa nebakatwa revavengi+ vavo maziso ako akatarira;+ ndichaisa vaJudha vose muruoko rwamambo weBhabhironi, uye iye achavatapa achivaendesa kuBhabhironi ovauraya nebakatwa.+
5 Ndichaisa zvinhu zvose zvakachengetwa zveguta rino nezvibereko zvaro zvose nezvinhu zvaro zvose zvinokosha; uye pfuma yose yemadzimambo aJudha, ndichaiisa muruoko rwevavengi vavo.+ Vachazvipamba, vozvitora, voenda nazvo kuBhabhironi.+
6 Asi iwe, haiwa Pashuri, nevagari vose vomuimba yako, muchatapwa;+ muchasvika kuBhabhironi, uchafira ikoko uye uchavigwa ikoko pamwe chete nevanokuda vose,+ nokuti wakaprofita nhema kwavari.’”+
7 Makandinyengedza, haiwa Jehovha, zvokuti ndakanyengedzwa. Makashandisa simba renyu kundirwisa, zvokuti makakunda.+ Ndakava chinhu chinosekwa zuva rose; munhu wose ari kundinyomba.+
8 Nokuti kazhinji pandinotaura, ndinoshevedzera. Chisimba nokupamba ndizvo zvandinoshevedzera.+ Nokuti kwandiri shoko raJehovha rakava chinhu chinokonzera kuzvidzwa uye kunyombwa zuva rose.+
9 Ndakati: “Handisi kuzotaura nezvake, uye handisi kuzotaurazve nezita rake.”+ Asi mumwoyo mangu zvakava somoto unobvira wakavharirwa mumapfupa angu; ndakaneta nokuramba ndakanyarara, uye handina kukwanisa kuzvitsungirira.+
10 Nokuti ndakanzwa mashoko akaipa evazhinji.+ Kwaiva nezvinhu zvinotyisa kumativi ose. “Pomerai, kuti timupomere.”+ Vanhu vose vanonditi “Rugare!”—vari kutarira kukamhina kwangu+ vachiti: “Zvichida achanyengedzwa,+ kuti timukunde, timutsive.”
11 Asi Jehovha akanga aineni+ somunhu ane simba anotyisa kwazvo.+ Ndokusaka vaya vari kunditambudza vachagumburwa vakasakunda.+ Vachanyadziswa kwazvo, nokuti vachange vasina kubudirira. Kunyadziswa kwavo kunogara nokusingagumi kuchava kuya kusingazokanganwiki.+
12 Asi imi, haiwa Jehovha wemauto, munoongorora munhu akarurama;+ munoona itsvo nomwoyo.+ Regai ndione kuvatsiva kwenyu,+ nokuti ndazivisa mhosva yangu kwamuri.+
13 Imbirai Jehovha! Rumbidzai Jehovha! Nokuti akanunura mweya womurombo paruoko rwevanoita zvakaipa.+
14 Zuva randakaberekwa ngaritukwe! Zuva randakaberekwa naamai vangu ngarirege kukomborerwa!+
15 Munhu akaunzira baba vangu mashoko akanaka, achiti: “Maberekerwa mwanakomana, munhurume!” ngaatukwe. Chokwadi iye akaita kuti vafare.+
16 Munhu iyeye ngaave semaguta akaparadzwa naJehovha asi Iye akasambozvidemba.+ Achanzwa kushevedzera mangwanani uye chiratidzo chokunyevera panguva yemasikati.+
17 Nei asina kundiuraya ndichiri muchibereko, kuti amai vangu vave guva rangu uye chibereko chavo chive nomwana nokusingagumi?+
18 Ndakabudirei muchibereko+ kuti ndione basa rakaoma nokushungurudzwa+ uye kuti mazuva angu agumire munyadzi?+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Jeremiya 20
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Vaduni vatunga momukunda Omushiyi, mOmundaungilo, kuna kuhundira mbatero asi ngano vavatungireko mambo omu navavhura kutunga. Awo kuna kara momukarodona omu vana kara asi ngesi kwato nondja ntani kwato uturo owu vana kutumbura asi evango lyawo ntani lina wapere kutunga. Apa kavauyungire kosayitunga zaNew Era, awo kavahundilire epangero asi vavapengo notende yipo asi vavandemo apa naziroka mvhura ntani kompepo. Foromani Sadrah Amupolo, vantungimo ava kukondja asi ngano vagwane wayi yipo vatunge nonzugo dawo, ano ngesi awo kuna kuruganesa nye nonguwo noplastika vayitunge asi nzugo. Nampili ngomu asi mvhura ezi kuna gumu mukunda gwawo, hawe pevango lina kapi kappa horokere siponga. Ngesi ose tuna hara mbatero morwa mpepo zina nene, mambo nye age gokutunga noyiplastika ndi nonguwo hawe ngano katuremanene. Yimo ana kutanta Amupolo.
Ehundiro lyetu lyanare, nye kapi tuna zumbanesa ehuguvaro monompitisili detu. Ose kuna yidiva asi ezuva limwe ngava wiza tupu vayatuvatere, age kauyungire eyi oku tatete yitare nonzimbu. Age kuyitetagura makura tarandesi komukoso N$15 yipo agwane eparu.
Kugusako nye uturo, vaduni awo kuna kuhundira epangero vavapeko nonondja, usura, nomfi ndi nyama. Gumwe gatunga momukunda Sakaria, asi nampili ngomu vana kupandura kugwana usura simpe vanapumbwa kugwana mberera valisiko. Ose kapi twakara noyimuna ndi nkenye eyi natugwana mberera. Kutameka tupu kelima lyomvhura, awo yipo vatameka kupongayika yitare, noyihupwa yomakovi kovanafarama vamwe, ano ngesi kapi vana kutupulisira tuze momapya gawo morwa nombuto dawo. Yimo ana kutanta Fillemon Shalongo. Vantu ngesi kuna kulima momapya gawo, makura nokupulisiramo si hena muntu peke morwa tokazonagura nombuto dawo. Vantu vatunga momuknda gwina kapi vakara nomahangu gavene ndi asi epungu lyavene, nampili nongombe deedi kwato.
Komeho nye valihanene momusitu, mukado gumwe katanterere muna mbudi asi kapi ava zi kosure morwa nzara. Kansela gwaOmundaungilo Festus Ikanda, katente asi rukukutu kwagumu mukundahorowero gwendi kapisi pepundo pwelike. Nampili vava vakara asi kwazangura mahangu ngesi nagenye vana garugaesa po nu. Ngesi kuna kundindira tupu nsene asi navazangura mvhura ezi. Ano nsene oyitara hawe nomono asi sili udigu una karapo apa. Ngesi kuna kumoneka asi nepu kapi naziroka nawa moudigu natukara. Nye ehuguvaro lyolyo asi taziroko namvho mvhura.


text:
Dare repamusorosoro reConstitutional Court nemusi weChitatu rakaramba kunzwa nyaya muzvina bhizimisi vekwaMutare, Va Tendai Blessing Mangwiro, yekuti ritsinhire mutongo weHigh Court wekuti gurukota rezvemukati menyika VaIgnatius Chombo vanofanira kudzoera muzvinabhizimisi uyu $1.5 million yava katorerwa nemapurisa muna 2012.
VaChombo vari kuramba kudzorera mari iyi uye vanotiwo VaMangwiro havakwanisi kutengesa midziyo yehurumende sezvo ichichengetdzwa nemutemo weState Liabities Act.
Mukuru wevatongi, Justice Luke Malaba nevamwe vavo vati hazvirevi kuti nyaya iyi haina maturo asi kuti inofanira kuunzwa pamberi pedare pachitevedzwa mutemo wedare iri.
VaChombo vari kuramba kudzorera VaMangwiro mari uyewo vari kuramba kuti VaMangwiro vatengese midziyo yehurumende kuti itengeswe vawane mari vachiti izvi hazvibvumidzi pasi pemutemo weState Liablities Act.
Izvi ndizvo zvakaita kuti VaMangwiro vakwire kuHighCourt iyo yakati mutemo weState Laibilities Act haufambirani nebumbiro remutemo rikati nyaya iyi inofanira kuenda kuConstitutional Court.
Rimwe remagweta avaMangwiro VaDzimbabwe Chimbgwa vaudza Studio 7 kuti apo ndipo pasina kufambiswa zvakanaka.
VaChimbgwa vati vave kudzokera kudare reHigh Court uye vachatevedza mutemo sezvo nyaya iyi isina kuraswa.
Ivo VaMangwiro pachavo vaudza Studio 7 kuti vachasvitsana kwamvura yacheka makumbo naVaChombo nemapurisa.
VaMangwiro vakatorerwa $1.5mushure mekusungwa vachipomerwa mhosva yekuba muna 2008 asi zvichitevera kupera kwenyaya yavo havana chavakadzorerwa nemapurisa.
Izvi ndizvo zvakazoita kuti vaende kumatare edzvimhosva kuti vadzorerwe mari yavo mepurisa.
Kunyange hazvo matare amajisitireti akapa mutongo wekuti mapurisa pamwe negurukota rawo aifanira kudzorera VaMangwiro mari yavo izvi hazvina kuitika.
VaMangwiro vakanziwo havakwanisi kushandisa zvikonzi kutngesa midziyo yehurumende sezvo midziyo iyi ichichengetdzwa pasi pemutemo weState Liabilities Act.
Dare reHigh Court rakapa mutongo wekuti mutemo uyu haufamibirani nebumbiro remutemo uye unotyora kodzero dzaVaMangwiro.


text:
Kurera Vana Vari Kuyaruka
Kukurukura
Kukurukura Nemwana Wenyu Ari Kuyaruka
Munombonzwa musingadi kuteerera mwana wenyu ari kuyaruka paanenge achitaura here? Chii chinoita kuti zviome?
Taura Nemwana Wako Achiri Kuyaruka—Musingaitisani Nharo
Mwana wako achiri kuyaruka achiri kudzidza kuti anofanira kuva munhu akaita sei uye anoda mamiriro ezvinhu anoita kuti asununguke kutaura mafungiro ake. Ungamubatsira sei?
Mwanasikana Wenyu Paanenge Aine Zvinomunetsa
Vasikana vari kuyaruka vanonetseka chaizvo nekuchinja kunoita miviri yavo. Zvii zvingaitwa nevabereki pakuvabatsira?
Kana Mwana Wako Ari Kuyaruka Asisina Chokwadi Nezvaunotenda
Mapinduriro auchaita mibvunzo yemwana wako ndiwo anogona kutema kuti achabvuma zvaunotenda here kana kuti kwete.
Discipline and Training
Kudzidzisa Mwana Kuti Akuteererei
Kurayira kunosanganisira kudzidzisa. Mazano ari muBhaibheri anogona kukubatsirai kuti mudzidzise mwana wenyu kukuteererai.
Kupa Mitemo Mwana Wenyu Ari Kuyaruka
Zvii zvamungaita kana mwana wenyu asingafariri kuita zvamunomuudza?
Kutaura Nemwana Nezvekutumira Mameseji Anonyadzisira
Garai mataura nemwana wenyu chazvakaipira asati apinda mudambudziko iri.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
1 Mugore rechitatu rokutonga kwaJehoyakimu+ mambo waJudha, Nebhukadhinezari mambo weBhabhironi akasvika kuJerusarema, akarikomba.+
2 Kwapera nguva yakati, Jehovha akaisa Jehoyakimu mambo waJudha+ nemimwe midziyo+ yeimba yaMwari wechokwadi muruoko rwake, iye akaenda nayo kunyika yeShinari+ kuimba yamwari wake; uye akaisa midziyo yacho muimba yepfuma yamwari wake.+
3 Zvino mambo akaudza Ashpenazi jinda+ rake guru kuti auye nevamwe vanakomana vaIsraeri nevana voumambo nevevanokudzwa,+
4 vana vakanga vasina kana pakaremara,+ asi vaiva nechitarisiko chakanaka, vaiva nenjere pauchenjeri hwose,+ vaiva nezivo, vaiva noungwaru pane zvaizivikanwa,+ vaikwanisawo kumira mumuzinda wamambo;+ kuti avadzidzise mabhuku nomutauro zvevaKadheya.
5 Mambo akarayirawo kuti vapiwe mugove wezuva nezuva wezvokudya zvamambo zvoumbozha+ nowewaini yake yaainwa, kuti zvivavake muviri kwemakore matatu, kuti paaizopera vamire pamberi pamambo.
6 Zvino pakati pavo paiva nevamwe vanakomana vaJudha, vaiti Dhanieri,+ Hananiya, Mishaeri naAzariya.+
7 Jinda guru rakavapa mazita.+ Naizvozvo rakatumidza Dhanieri kuti Bheteshazari;+ Hananiya kuti Shadreki; Mishaeri kuti Misheki; uye Azariya kuti Abhedhinego.+
8 Asi Dhanieri akatsunga mumwoyo make kuti aisazozvisvibisa+ nezvokudya zvamambo zvoumbozha newaini yake yaainwa. Akaramba achikumbira jinda racho kuti asazvisvibisa.+
9 Naizvozvo Mwari wechokwadi akaita kuti Dhanieri anzwirwe mutsa worudo nengoni nejinda racho.+
10 Naizvozvo jinda racho rakati kuna Dhanieri: “Ndinotya ishe wangu mambo, akarayira pamusoro pezvokudya zvenyu nezvokunwa zvenyu.+ Nei achifanira kuona zviso zvenyu zvakasuruvara kana achienzanisa nevamwe vana vezera renyu, uye nei muchifanira kuita kuti musoro wangu uve nemhosva kuna mambo?”
11 Asi Dhanieri akati kumutarisiri akanga agadzwa nejinda+ racho kuti atarisire Dhanieri, Hananiya, Mishaeri naAzariya:
12 “Ndapota, edzai vashandi venyu kwemazuva gumi, ngavatipe miriwo+ kuti tidye nemvura kuti tinwe;
13 uye zviso zvedu nezviso zvevana vari kudya zvokudya zvamambo zvoumbozha ngazviuye pamberi penyu, muitire vashandi venyu maererano nezvamuchaona.”
14 Iye akazovateerera panyaya iyi, akavaedza kwemazuva gumi.
15 Pakapera mazuva gumi zviso zvavo zvakaonekwa kuti zvakanga zviri nani uye zvakasimba kupfuura vamwe vana vose vaidya zvokudya zvamambo zvoumbozha.+
16 Naizvozvo mutarisiri wacho akaramba achibvisa zvokudya zvavo zvoumbozha newaini yavo yavaifanira kunwa achivapa miriwo.+
17 Asi Mwari wechokwadi akapa vana ava, vari vana, zivo nenjere pamusoro pemabhuku ose uye uchenjeri;+ uye Dhanieri ainzwisisa zvairatidzwa nezvairotwa zvemarudzi ose.+
18 Zvino pakapera mazuva akanga ataurwa namambo kuti vauye navo,+ jinda guru rakabva rauya navo pamberi paNebhukadhinezari.
19 Mambo akatanga kutaura navo, uye pavari vose zvavo hapana kuwanikwa akanga akaita saDhanieri, Hananiya, Mishaeri naAzariya;+ uye vakaramba vachimira pamberi pamambo.+
20 Panyaya dzose dzouchenjeri nokunzwisisa+ dzavaibvunzwa namambo, akawana kuti vaipfuura nekagumi vapristi vose vaiita zvemashiripiti+ nen’anga+ vaiva muumambo hwake hwose.
21 Dhanieri akaramba aripo kusvikira kugore rokutanga ramambo Koreshi.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Dhanieri 1
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Vanoona nezvehupfumi mubato reMDC, VaTapiwa Mashakada, uye vari nhengo yekomiti yedare reparamende inoona nezvehupfumi, vanoti komiti yavo ine hurongwa hwekudaidza kudare iri gurukota rinoona nezvemari, VaPatrick Chinamasa, kuti vataure nezvekubhadhara chikwereti chenyika.
VaMashakada vanoti vanoda kuti VaChinamasa vazotsanangure nyaya yemari inosvika bhiriyoni imwe chete yemadhora yavanoti vakawana kubhadhara mari yakawedzerwa pazvikwereti zveZimbabwe kuWorld Bank neAfrican Development Bank.
VaChinamasa havana kutaura kuti mari iyi yainge yabva kupi.
Asi bepanhau reZimbabwe Independent rakabva raburitsa nyaya yekuti mari iyi yainge yabva kukambani yekuSingapore inonzi Trafigura.
Asi mutauriri wekambani iyi, Amai Zohra McDoolley-Aimone, varamba mashoko ekuti kambani yavo yakapa Zimbabwe mari inodarika bhiriyoni imwe chete yemadhora yekuti ibhadhare chikwereti kuWorld Bank neAfrican Development Bank.
Vachipindura mubvunzo kubva kuStudio7, Amai McDoolley-Aimone vati vainge vanzwa mashoko kubva kumapepanhau ekuti Trafigura yainge yapa Zimbabwe mari asi vakati aya manyepo.
Vatiwo vane mabhizimisi muZimbabwe uye makambani avo akazvipira kuramba achifambisa basa achishanda nehurumende asi panyaya yekukweretesa Zimbabwe, asi kambani yavo iri kuzorwa mafuta enguruve yavasina kudya..
Kambani yeTrafigura Group yakapinda muZimbabwe muna 2013 kuburikidza nekuisa hupfumi mukambani yePuma Energy iyo yakaisa zvikamu makumi matanhatu kubva muzana mukambani yeRedan Petroleum.
Redan ine nzvimbo dzinotengeserwa mafuta edzimotokari makumi manomwe nepfumbamwe, uye inopa mafuta endege panhandare ina.
VaMashakada vanoti zvinonetsa kuti pawane mabhanga kana makambani angakweretese Zimbabwe mari kana asinawo kusviba.


text:
Vashandi vekambani yeNational Railways of Zimbabwe, NRZ, vanoti vanga vachitarisira kuti hurumende ichabatsirawo kambani yavo mukuona kuti vashandi vayo vawaniswa mihoro yavo, iyo yave nemwedzi inodarika gumi nemishanu vasati vatambiriswa.
Mutungamiri werimwe sangano rinomirira vashandi veNRZ, reZimbabwe Amalgamated Railways Workers Union, VaKamurai Moyo vanoti vashandi veNRZ vari kushupika zvakanyanya zvekuti hurumende iri kuzviona asi hapana matanho airi kutora ekugadzirisa dambudziko ravo.
"Tanga tichitarisirawo sevashandi kuti hurumende inofanirwa kubatsira railways kuti vabhadharewo chimwe chikwereti chedu, nekuti iye zvino vanhu vari kufa, vanhu vari kurwara, vamwe vari kusiya mabasa nezira dzakasiyanasiyana, vachingosiya zvikwereti kurailways," VaMoyo vanodaro.
Sachigaro vebhodhi reNRZ, VaLarry Mavhima, mwedzi wapera vakatenda kuti kambani yavo iri kukundikana kubhadhara vashandi vayo mari dzemihoro idzo dzave kudarika mamiriyoni makumi mapfumbamwe emadhora, nekuda kwekuti haisi kushanda zvakakwana.
VaMavhima vakazivisawo kuti dare remakurukota rakavapa mvumo yekuti vatsvage vanoda kubatana navo mumatanho avo ekumutsiridza kambani iyi.
Asi VaMoyo vanoti hurongwa hwekuti kambani yeNRZ ibatane nevamwe vane mari hahuna kuipa, kana chete vashandi vasingazorasikirwa nemabasa.
Gurukota rezvekutakurwa kwezvinhu, Doctor Joram Gumbo vanoti ichokwadi kuti NRZ ine chikwereti chevashandi chemari yakawanda, asi kambani iyi haisi kuita mari.
"Mari inotambirwa navashandi inobva pabasa ravanoita. Kana pasina basa ravanoita hapana mari inouya, nokuti inobva kuna ani? havana basa," Doctor Gumbo vanodaro.
Vanoti hurumende iri mushishi kutsvaga vanoda kubata neNRZ, asi vanowedzera vachiti pari zvino kambani iyi inotove nevashandi vakawandisa iyo isisina basa.
Doctor Gumbo vanoti makambani aisimbopa NRZ basa akaita seemarasha, eshuga neesimende haacha basa raanoipa.


text:
Ndiani Chaizvo Ari Kutonga Nyika?
Unofunga kuti . . .
ndiMwari here?
vanhu here?
ndiSatani here?
BHAIBHERI RINOMBOTII?
“Satani ndiye anotonga pasi pano.”—1 Johani 5:19, Bhaibheri Rinoera.
‘Mwanakomana waMwari akauya . . . kuzoparadza mabasa aSatani.’—1 Johani 3:8, Bhaibheri Rinoera.
ZVARINOTAURA ZVINGAKUBATSIRA SEI?
Uchawana tsanangudzo dzinonzwisisika dzematambudziko ari munyika.—Zvakazarurwa 12:12.
Uchawana chikonzero chokutenda kuti nyika ino ichachinja yova yakanaka.—1 Johani 2:17.
TINGANYATSOBVUMA HERE ZVINOTAURWA NEBHAIBHERI?
Hongu. Tine zvikonzero zvitatu zvinoita kuti tidaro:
Utongi hwaSatani hahuna kwahuchasvika. Jehovha haasi kuzosiya Satani achiramba achitonga vanhu. Anovimbisa ‘kuparadza Dhiyabhorosi,’ obvisa zvose zvakakanganiswa naSatani.—VaHebheru 2:14, Shanduro yeNyika Itsva.
Mwari akasarudza Jesu Kristu kuti atonge nyika. Jesu akasiyana zvachose nemutongi wenyika ariko iye zvino ane utsinye, anongotsvaka zvakamunakira. Achitaura nezvoutongi hwaJesu, Mwari akavimbisa kuti: “Achanzwira ngoni vasina simba navanoshayiwa . . . Achavanunura pakudzvinyirirwa nokuitirwa chisimba.”—Pisarema 72:13, 14, Bhaibheri Dzvene.
Mwari haanyepi. Bhaibheri rinonyatsoti: Hazvibviri “kuti Mwari areve nhema.” (VaHebheru 6:18) Kana Jehovha akavimbisa kuita chimwe chinhu, zvakangofanana nokuti atochiita! (Isaya 55:10, 11) “Mutongi wenyika ino achadzingwa.”—Johani 12:31.
ZVOKUFUNGA NEZVAZVO
Nyika ichange yaita sei kana mutongi wayo abviswa?
Bhaibheri rinopindura mubvunzo iwoyo pana PISAREMA 37:10, 11 naZVAKAZARURWA 21:3, 4.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
13 Panguva iyoyo chaiyo paiva nevamwe vakanga varipo vakamuudza pamusoro pevaGarireya+ vaiva neropa rakanga rasanganiswa nezvibayiro zvavo naPirato.
2 Naizvozvo achipindura, iye akati kwavari: “Munofunga kuti vaGarireya ava vakanzi vaiva vatadzi+ kupfuura vamwe vaGarireya vose nokuti vakatambura zvinhu izvi here?
3 Chokwadi, ndinokuudzai kuti aiwa; asi, kana mukasapfidza, imi mose muchaparadzwa saizvozvowo.+
4 Kana kuti vaya vane gumi nevasere vakawirwa neshongwe yeSiroami, ichibva yavauraya, munofunga kuti vakanzi vaiva nemhosva huru here kupfuura vamwe vanhu vose vaigara muJerusarema?
5 Chokwadi ndinokuudzai kuti aiwa; asi, kana mukasapfidza, imi mose muchaparadzwa saizvozvowo.”+
6 Akabva ataura mufananidzo uyu: “Mumwe munhu akanga aine muonde wakadyarwa mumunda wake wemizambiringa,+ uye akauya achitsvaka zvibereko pauri,+ asi akashayiwa.+
7 Akabva ati kumutarisiri wemizambiringa, ‘Tarira atova makore matatu+ andauya ndichitsvaka zvibereko pamuonde uyu, asi hapana andawana. Uteme!+ Chokwadi iwo unoramba uchitambisirei ivhu?’
8 Achipindura, iye akati kwaari, ‘Tenzi, uregei+ gore rinowo, kusvikira ndautimbira nokuisa mupfudze;
9 zvino kana ukabereka zvibereko munguva yemberi, zvakanaka; asi kana ukarega, muchautema henyu.’”+
10 Zvino akanga achidzidzisa mune rimwe remasinagogi pasabata.
11 Uye tarira! kwaiva nomumwe mukadzi akanga aine mudzimu+ wokushayiwa simba kwemakore gumi nemasere, uye akanga akakokonyara kwazvo asingagoni kana nokumbozvitwasanudza.
12 Paakamuona, Jesu akataura naye, akati kwaari: “Iwe mukadzi, wasunungurwa+ pakushayiwa kwako simba.”
13 Akaisa maoko ake paari; uye akabva atwasanuka,+ akatanga kukudza Mwari.
14 Asi mukuru aitungamirira sinagogi, atsamwa nokuti Jesu akanga arapa pasabata, akatanga kuti kuboka revanhu: “Pane mazuva matanhatu anofanira kuitwa basa;+ naizvozvo, uyai murapwe ipapo, kwete pazuva resabata.”+
15 Zvisinei, Ishe akamupindura, akati: “Vanyengeri,+ mumwe nomumwe wenyu haasununguri nzombe yake pasabata kana mbongoro yake mudanga oenda nayo kunoinwisa mvura here?+
16 Zvanga zvisina kukodzera here, kuti mukadzi uyu, mwanasikana waAbrahamu,+ uyo Satani ave akasunga, tarirai! kwemakore gumi nemasere, asunungurwe muusungwa uhwu pazuva resabata?”
17 Zvino paakataura zvinhu izvi, vose vaimushora vakatanga kunyara;+ asi boka rose revanhu rakatanga kufara pamusoro pezvinhu zvose zvakanaka kwazvo zvaakaita.+
18 Naizvozvo akati: “Umambo hwaMwari hwakafanana nei, uye ndichahuenzanisa nechii?+
19 Hwakafanana netsanga yemasitadhi yakatorwa nomunhu, akaiisa mumunda wake, uye yakakura, ikava muti, shiri dzokudenga+ dzikagara mumapazi awo.”+
20 Akatizve: “Umambo hwaMwari ndichahuenzanisa nei?
21 Hwakafanana nembiriso, yakatorwa nomumwe mukadzi, akaisanganisa nezviyero zvikuru zvitatu zvefurawa kusvikira mukanyiwa wose waviriswa.”+
22 Iye akafamba muguta neguta uye mumusha nomusha, achidzidzisa, achipfuurira norwendo rwake rwokuJerusarema.+
23 Zvino mumwe murume akati kwaari: “Ishe, vaya vachaponeswa vashoma here?”+ Iye akati kwavari:
24 “Shandai+ nesimba kuti mupinde nesuo rakamanikana,+ nokuti ndinokuudzai kuti vazhinji vachatsvaka kupinda asi havazokwanisi,+
25 kana muridzi wemba angosimuka, akakiya suo, uye motanga kumira kunze muchigogodza pasuo, muchiti, ‘Changamire, tivhurireiwo.’+ Asi iye, achikupindurai, achati, ‘Handizivi kwamunobva.’+
26 Zvino muchatanga kuti, ‘Taidya nokunwa pamberi penyu, uye maidzidzisa mumigwagwa yedu yakafara.’+
27 Asi iye achataura, oti kwamuri, ‘Handizivi kwamunobva. Ibvai kwandiri, imi mose vanoita zvisina kururama!’+
28 Ipapo ndipo pamuchasvimha misodzi muri nokugeda-geda mazino enyu,+ pamuchaona Abrahamu naIsaka naJakobho nevaprofita vose vari muumambo hwaMwari,+ asi imi makandwa kunze.
29 Uyezve, vanhu vachabva kumativi okumabvazuva nokumavirira, uye kuchamhembe nokumaodzanyemba,+ uye vachatsenhama patafura muumambo hwaMwari.+
30 Uye tarirai! kune vaya vokupedzisira vachava vokutanga, uye kune vaya vokutanga vachava vokupedzisira.”+
31 Muawa iyoyo chaiyo vamwe vaFarisi vakauya, vachiti kwaari: “Buda pano ubve waenda, nokuti Herodhi anoda kukuuraya.”
32 Zvino iye akati kwavari: “Endai munoudza gava iroro+ kuti, ‘Tarira! ndiri kubudisa madhimoni nokurapa nhasi namangwana, uye pazuva rechitatu ndinenge ndapedza.’+
33 Zvisinei, ndinofanira kuenda nhasi namangwana nokuswera mangwana, nokuti hazvitenderwi kuti muprofita aparadzirwe kunze kweJerusarema.+
34 Jerusarema, Jerusarema, muurayi+ wevaprofita neanotema nematombo+ vaya vakatumwa kwaari—ndaida kazhinji sei kuunganidza vana vako sokuunganidza kunoita nhunzvi nhiyo dzayo pasi pemapapiro ayo,+ asi imi hamuna kuzvida!+
35 Tarirai! Maramwirwa imba+ yenyu. Ndinokuudzai, Hamuchazombondioni kusvikira mati, ‘Akakomborerwa iye anouya muzita raJehovha!’”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Ruka 13
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Wakashandurwa Here?
“Shandurwai nokuchinja pfungwa dzenyu.”—VAR. 12:2.
1, 2. Marererwo edu uye kwatinogara zvingaita sei pamararamiro edu?
ZVATINOITA muupenyu zvinonyanya kubva pakuti takarerwa sei uye kuti tinogara kupi. Mapfekero edu, zvatinofarira kudya uye unhu hwedu zvinosiyana-siyana. Nei zvakadaro? Izvi zvinogona kukonzerwa nevanhu vatinogara navo uye mamiriro edu ezvinhu muupenyu.
2 Zvisinei, pane zvinhu zvinonyanya kukosha kupfuura kusarudza zvokudya uye mapfekero edu. Somuenzaniso, patinokura tinoudzwa kuti zvimwe zvinhu zvakarurama uye zvinobvumirwa asi zvimwe zvakaipa uye hazvibvumirwi. Zvizhinji zvacho munhu anozvisarudzira uye vanhu vanowanzosarudza zvakasiyana. Zvisarudzo zvedu zvinogonawo kuratidza zvakaita hana yedu. Bhaibheri rinoti kazhinji ‘vanhu vemamwe marudzi vasina mutemo vanoita zvinhu zvomutemo maererano nemasikirwo avakaitwa.’ (VaR. 2:14) Asi zvinoreva here kuti kana pasina mutemo waMwari wakajeka, tinogona hedu kungoita zvinhu maererano nemarererwo atakaitwa kana kuti zvinoitwa kwatinogara?
3. Zvikonzero zvipi zviviri zvinoita kuti vaKristu vasangotevedzera zvinowanzonzi nevanhu zvakarurama?
3 Pane zvikonzero zviviri zvinokosha zvinoita kuti vaKristu vasadaro. Chokutanga, Bhaibheri rinotiyeuchidza kuti: “Kune nzira yakarurama mukuona kwomunhu, asi kuguma kwayo inzira dzorufu.” (Zvir. 16:25) Nemhaka yokuti tine chivi, hatikwanisi kunyatsosarudza zvinhu zvinonyatsotibatsira pakutungamirira nhanho dzedu zvakanaka. (Zvir. 28:26; Jer. 10:23) Chechipiri, Bhaibheri rinoratidza kuti Satani, “mwari wemamiriro ezvinhu epanguva ino,” ndiye ari kukanganisa uye kudzora mafungiro evanhu. (2 VaK. 4:4; 1 Joh. 5:19) Saka, kana tichida kuti Jehovha atikomborere uye atifarire, tinofanira kuteerera zano riri pana VaRoma 12:2.—Verenga.
4. Munyaya ino tichakurukurei?
4 Pane pfungwa dzinokosha dziri muna VaRoma 12:2 dzatinofanira kunyatsoongorora. (1) Nei tichifanira ‘kushandurwa’? (2) Kushandurwa kunosanganisirei? uye (3) Tingashandurwa sei? Ngatikurukurei mibvunzo iyi.
NEI TICHIFANIRA KUSHANDURWA?
5. Mashoko aPauro ari pana VaRoma 12:2 akanyanya kunyorerwa vanaani?
5 Mashoko omuapostora Pauro ari mutsamba yake kuvaRoma haana kunyorerwa vanhu vasingatendi kana kuti voruzhinji, asi hama dzake dzechiKristu dzakazodzwa. (VaR. 1:7) Akavakurudzira kuti vashandurwe uye kuti varege “kuzvienzanisa nemamiriro ezvinhu epanguva ino.” KuvaKristu vaiva muRoma panguva iyoyo, munenge muna 56 C.E., “mamiriro ezvinhu” aisanganisira tsika, maitiro uye zvaitarisirwa nevaRoma kuti ndizvo zvinofanira kuitwa. Shoko rakashandiswa naPauro rokuti “regai” rinoratidza kuti vamwe vavo vakanga vachiri kukanganiswa nemamiriro ezvinhu epanguva iyoyo. Kare ikako, hama nehanzvadzi dzedu dzaikanganiswa sei?
6, 7. Mumazuva aPauro, magariro uye manamatiro evanhu vaiva muRoma aiita sei kuti vaKristu vaomerwe?
6 Mazuva ano, vanhu vanoshanyira guta reRoma vanowanzoona zvisaririra zvetemberi, makuva, zvivako zvekare, nzvimbo dzaiitirwa mitambo, nezvimwewo. Zvimwe zvacho ndezvemunguva yevaKristu vepakutanga. Zvisaririra izvi zvinoita kuti tinzwisise magariro uye manamatiro evanhu vemuRoma yekare. Mabhuku enhoroondo anotaurawo nezvemitambo yokuurayana, makwikwi engoro dzemabhiza, uye mimwe mitambo nenziyo dzaitaura zvinhu zvakasiyana-siyana, zvimwe zvacho zvichitonyadzisa. Roma yakanga yakabudirirawo pane zvokutengeserana, saka vanhu vaiva nemikana yakakura yokubudirira mune zvoupfumi.—VaR. 6:21; 1 Pet. 4:3, 4.
7 Kunyange zvazvo vaiva netemberi dzakawanda uye vainamata vanamwari vakawanda, vaRoma vakawanda vaisamboedza kuva neukama hwepedyo navanamwari vavo. Kunamata kwavo kwainyanya kusanganisira tsika dzavaigara vachiita dzakadai sedzaiitwa paizvarwa munhu, pairoorana vanhu uye parufu. Zvose izvi zvinofanira kunge zvaiita kuti vaKristu vaiva muRoma vaomerwe. Vakawanda vavo vaimboita zvinhu izvi, saka vaifanira kushandurwa kuti vave vaKristu vechokwadi uye kushandurwa kwacho kwaisazogumira pazuva rokubhabhatidzwa.
8. Nyika ine ngozi sei kuvaKristu mazuva ano?
8 Sezvainge zvakaita nyika munguva yeRoma, nyika yanhasi inewo ngozi kuvaKristu vakazvitsaurira. Nei zvakadaro? Nokuti mudzimu wenyika unooneka muzvinhu zvakawanda. (Verenga VaEfeso 2:2, 3; 1 Johani 2:16.) Zuva nezuva tinosangana nevanhu vanoratidza mafungiro, tsika uye zvido zvenyika uye izvozvo zvinoita kuti tigare tiri mungozi yokuita zvinoitwa nenyika. Saka tinotofanira kuteerera zano rakafemerwa rokuti tirege “kuzvienzanisa nemamiriro ezvinhu epanguva ino” uye kuti ‘tishandurwe.’ Tinofanira kuitei?
TINOFANIRA KUSHANDURWA PACHII?
9. Vakawanda vakachinja sei kuti vakwanise kubhabhatidzwa?
9 Munhu paanodzidza Bhaibheri oshandisa chokwadi chaanodzidza, anotanga kufambira mberi pakunamata. Kufambira mberi ikoko kunooneka nokuchinja kwaanoita upenyu hwake zvichienderana nezvaadzidza. Anosiya dzidziso dzenhema uye unhu husina kunaka hwaaimbova nahwo ova neunhu hwakafanana nehwaKristu. (VaEf. 4:22-24) Gore negore tinofara kuona mazana ezviuru zvevanhu vachifambira mberi saizvozvo vobhabhatidzwa vachiratidza kuzvitsaurira kuna Jehovha Mwari. Chokwadi izvi zvinoita kuti mwoyo waJehovha ufare. (Zvir. 27:11) Zvisinei, tinofanira kuzvibvunza kuti: Kuchinja ikoko kwakakwana here?
10. Kushandurwa kwakasiyana papi nokuvandudzika?
10 Kushandurwa hakungorevi kufambira mberi kana kuti kuvandudzika. Chigadzirwa chinogona kunyorwa kana kuti kushambadzirwa kuti chavandudzwa asi pasina chambonyanya kuchinja. Chinogona kunge changowedzerwa chinhu chimwe chete kana kuti chaputirwa zvinoyevedza. Pashoko rokuti “shandurwai,” riri muduramanzwi reBhaibheri rinonzi Vine’s Expository Dictionary pane tsanangudzo yokuti: “Pana VaRoma 12:2 kuita zvinoenderana nenguva yatiri [kana kuti mamiriro ezvinhu] kunosiyaniswa nokushandurwa (kana kuti kuchinjwa zvauri) nechomukati nokuchinjwa pfungwa uchibatsirwa nesimba reMudzimu Mutsvene.” Saka kushandurwa kunofanira kuitwa nemuKristu hakungogumiri pakurega tsika dzakaipa, matauriro asina kunaka uye unzenza. Vamwe vanhu vasingazivi Bhaibheri vanoedza chaizvo kuti vasaita zvinhu izvozvo. Saka kushandurwa kunofanira kuitwa nevaKristu kunosanganisirei?
11. Pauro akaratidza kuti kushandurwa kunoitwa sei?
11 Pauro akanyora kuti: “Shandurwai nokuchinja pfungwa dzenyu.” MuBhaibheri, shoko rokuti “pfungwa” rinosanganisira mafungiro edu, maitiro uye simba redu rokufunga. Kwokutanga kwetsamba yake kuvaRoma, Pauro akataura nezvevanhu vairatidza “mafungiro akaipa.” Vanhu ivavo vaiva ‘nekusarurama, uipi, kuchochora, ushati, vakazara neshanje, umhondi, kukakavadzana, unyengeri’ nezvimwewo zvakaipa. (VaR. 1:28-31) Tinogona kuona kuti nei Pauro akakurudzira vaya vakakura vachigara nevanhu vakadaro asi vakazova vashumiri vaMwari kuti vaifanira ‘kushandurwa’ uye ‘kuchinja pfungwa dzavo.’
‘Kutsamwa kwose nehasha nokupopota nokutuka ngazvibviswe kwamuri.’—VaEf. 4:31.
12. Mafungiro api aunoona ane vanhu mazuva ano, uye mafungiro iwayo angakanganisa sei vaKristu?
12 Zvinosuwisa kuti tinorarama nevanhu vanoita zvakataurwa naPauro. Vanhu vakadaro vanofanira kunge vachifunga kuti kurarama uchitevedzera mitemo ndekwechinyakare. Vadzidzisi nevabereki vakawanda vane pfungwa yokuti vana vanogona havo kuita chero zvavada. Vanoona sokuti hapana chinonzi chakaipa uye chinonzi chakanaka. Kunyange vakawanda vanoti vanonamata vanofunga kuti vane rusununguko rwokuita zvavanofunga kuti zvakarurama, uye vanofunga kuti havafaniri havo kuteerera Mwari nemirayiro yake. (Pis. 14:1) Mafungiro iwayo anogona kukanganisa vaKristu vechokwadi. Vamwe vanenge vasina kungwarira vanogona kutanga kuvawo nemaonero akadaro pazvinhu zvokunamata. Vangaramba kutevedzera maitirwo ezvinhu muungano uye vangatanga kugunun’una kana paine zvavasingafariri. Kana kuti vangasava nechokwadi chokuti zano reBhaibheri panyaya yezvinovaraidza, kushandisa Indaneti uye dzidzo yepamusorosoro, rinoshanda.
13. Nei tichifanira kunyatsozviongorora?
13 Saka kuti tisaenzaniswa kana kuti tisaumbwa nenyika, tinofanira kunyatsoongorora mafungiro uye manzwiro edu omukati, zvinangwa uye tsika dzedu. Zvinhu izvozvo zvingasaonekwa nevanhu. Vamwe vangatiudza kuti tiri kuita zvakanaka. Asi isu chete ndisu tinoziva kana takanyatsobvumira kuti zvatakadzidza muBhaibheri zvitishandure pazvinhu izvi zvinokosha uye kuita kuti zvirambe zvichitishandura.—Verenga Jakobho 1:23-25.
KUSHANDURWA KWACHO KUNOITWA SEI?
14. Chii chingatibatsira kuti tishandurwe?
14 Tinofanira kushandurwa nechomukati, saka kuti tidaro, tinoda chimwe chinhu chinonyatsopinda mukatikati medu. Chii chingatibatsira? Patinodzidza Bhaibheri, tinodzidza kuti Jehovha anoda kuti tive vanhu vorudzii. Zvatinoita pane zvatinoverenga zvichatibatsira kuona zviri mumwoyo medu. Izvi zvichatibatsira kuona zvatinofanira kuita kuti tiite ‘zvinodiwa naMwari zvakakwana.’—VaR. 12:2; VaH. 4:12.
15. Kuumbwa naJehovha kunoita kuti tishandurwe sei?
15 Verenga Isaya 64:8. Mufananidzo wakataurwa nemuprofita Isaya unoita kuti tifunge chimwe chinhu chinokosha. Muumbi wedu, Jehovha anotiumba sei, isu ivhu? Chokwadi Jehovha haachinji zvakaita miviri yedu, kuti zvimwe titaridzike zvakanaka kupfuura zvatiri. Asi anotichinja zvatiri nechomukati. Kana tikabvuma kuumbwa naye, tinoshandurwa nechomukati kana kuti pakunamata, uye izvi ndizvo chaizvo zvatinoda kuti tisakanganiswa nenyika. Kuumbwa kwacho kunoitwa sei?
16, 17. (a) Tsanangura zvinoitwa nemuumbi paivhu raanoshandisa kuumba mudziyo wakanaka. (b) Shoko raMwari rinotibatsira sei kuti tishandurwe kuva vanhu vanokosha kuna Jehovha?
16 Muumbi anoshandisa ivhu remhando yepamusoro kana achida kuumba mudziyo wakanaka. Asi pane zvinhu zviviri zvaanofanira kuita. Anofanira kutanga arichenesa kuti abvise marara. Zvadaro, anofanira kurisanganisa nemvura yakaringana orikanya kuitira kuti rizobudisa mudziyo wakanaka.
17 Ona kuti ivhu racho rinofanira kunge rakachena uye kuti mvura inobatsira kuti ribudise mukanyiwa wakanaka unodiwa pakugadzira mudziyo kunyange usingatani kuputsika. Tinoona here kufanana kwazvakaita nemashandiro anoita Shoko raMwari muupenyu hwedu? Rinogona kutibatsira kubvisa mafungiro ataiva nawo tisati taziva Mwari uye kuti tishandurwe kuva vanhu vanokosha kwaari. (VaEf. 5:26) Funga kuti kangani tichikurudzirwa kuverenga Bhaibheri zuva nezuva uye kugara tichipinda misangano yechiKristu uko kwatinodzidza Shoko raMwari. Nei tichikurudzirwa kuita zvinhu izvi? Nokuti patinodaro tinenge tichibvuma kuumbwa naJehovha.—Pis. 1:2; Mab. 17:11; VaH. 10:24, 25.
18. (a) Nei tichifanira kufungisisa kana tichida kuti Shoko raMwari ritibatsire uye ritishandure? (b) Mibvunzo ipi ingatibatsira?
18 Kuti Shoko raMwari ritishandure, hatifaniri kungogumira pakugara tichiverenga uye kudzidza Bhaibheri. Vakawanda vanoverenga Bhaibheri nguva nenguva uye vanoziva chaizvo zvarinotaura. Zvimwe wakambosangana nevanhu vakadaro muushumiri. Vamwe vanotokwanisa kutaura ndima dzeBhaibheri nomusoro. * Asi izvozvo zvingasanyanya kuvabatsira kuti vachinje mafungiro uye mararamiro avo. Saka chii chimwe chinodiwa? Kuti munhu abatsirwe neShoko raMwari uye rimushandure, anofanira kuita kuti ripinde mumwoyo make. (VaG. 6:6) Saka tinofanira kuwana nguva yokufungisisa zvatinenge tichidzidza. Zvingava zvakanaka kuzvibvunza kuti: ‘Ndinonyatsobvuma here kuti zvandiri kudzidza haisi dzidzisowo zvayo yechitendero? Handina kuona here kuti zvandiri kudzidza ichokwadi? Uyewo, ndingashandisa sei zvandiri kudzidza muupenyu hwangu ndisingazvioni sezvinhu zvandinofanira kungodzidzisawo vamwe? Ndinoona here kuti Jehovha anenge achitotaura neni?’ Kufungisisa mibvunzo iyi kunogona kutibatsira kuti tidzamise kuda kwatinoita Jehovha. Kana zvatinodzidza zvikasvika pamwoyo saizvozvo, zvichaita kuti tichinje.—Zvir. 4:23; Ruka 6:45.
19, 20. Izano ripi reBhaibheri rinogona kunyatsotibatsira?
19 Kugara tichiverenga Shoko raMwari uye kurifungisisa kuchatibatsira kuramba tichiita zvatingava takatoita: ‘Kupfekenura unhu hwekare nemabasa ahwo, topfeka unhu hutsva, huri kuitwa hutsva pachishandiswa zivo yakarurama.’ (VaK. 3:9, 10) Chokwadi tinogona kuramba tichibudirira patinonyatsonzwisisa uye kuona kushanda kweShoko raMwari. Unhu hutsva hwechiKristu hwatinenge tava nahwo huchatidzivirira pamazano aSatani ounyengeri.
20 Muapostora Petro anotiyeuchidza kuti ‘Sevana vanoteerera, regai kuzvienzanisa maererano nokuchiva kwamaimbova nakwo kare, asi ivaiwo vatsvene pamufambiro wenyu wose.’ (1 Pet. 1:14, 15) Kuita zvose zvatinogona kuti tibvise mafungiro ataiva nawo uye kubvuma kushandurwa kuchaita kuti tive nemakomborero sezvatichaona munyaya inotevera.
^ ndima 18 Ona muenzaniso uri muNharireyomurindi yaFebruary 1, 1994, peji 9, ndima 7.


text:
Mhando mivara
Mh anopa mivara yakajeka yevatengi inokosha mumvuri inoda kudiwa nokukurumidza. Iyo nzira inotanga nevanyanzvi mavara mavara uye state-of-the-art mutsara wemichina yekushandisa. Muchengetedza mutsara zvinoda kuendeswa kuMh mune zvidzidzo zvemuviri kana kuparadzirwa kwekombiyuta kuti zvienzane. Uye kukohwa kwehuwandu kwakanyatsoenderana nemuenzaniso wekomba neMh Color Measurement System.
Yakafambira mberi infrared proof press
Kwete tubular kuchenesa mhepo inoshandiswa mhepo
Semi-Auto Powder Dispensing System
Mutoro Wechipfuva Chekushandisa uye Kufambisa


text:
Gore roga roga muchitsime, Basel imusha kwevhiki kune mamwe makambani anonzi 1,800 anopa maziso avo uye zvishongo zveBazelword. Vakarongeka vekukosha kwekutengeserana uku kwakakosha vasina kunyunyuta pamusoro pekukosha kwevashanyi. Kuwanda kwevashambadziri ve100,000 nevamiriri veavo vese vanotengeserana kuti vauye kuWorld Fair ye Watches uye Jewelery. Musi waChishanu 22, 2018 masuo ezvakanaka achazarurirwa vashanyi.
Newe mutyairi wako pachako ku BASELWORD - Transfer Service Basel
Yedu EuroAirport Basel inongova maminetsi mashomanana kubva pamusangano. Asi zvechokwadi - kufanana nevamwe vakawanda vanofamba nebhizimisi - unoda kushanyira vhizimisi 'kuratidza kwemazuva anoverengeka. Nenguva isipi vatakuregi vedu vari kunyanya kushandisa zuva rakaoma zvikuru mugore rebhizimisi rebhizimusi. Ndicho chikonzero nei tichipa basa rekutyaira rega yeBaselworld.
EuroAirport kunzvimbo yako yekugadza. Famba maratidziro mu kutanga-class limousine yeGerman design uye usanetseka pamusoro pemigwagwa yakaoma kana nzvimbo dzekupaka pamusangano. Mukuwedzera kune nguva uye kuchena kwevatakuri vedu, isu takakurumbira pakati pevatengesi, nokuti tinoteerera kungwara kukuru pavanenge vachifambisa.
Basa rekutumira Basel nyore nyore paIndaneti
Tinoziva-nguva ndiyo mari. Ndicho chikonzero takaisa online booking chida kwauri. Neawa imwechete yekufambisa nguva, isu takagadzirira iwe semugove wega-limousine uye mutyairi pamberi pehotera yako kana ku-airport pane nzvimbo yekuuya uye yekuenda.
Sangano reBasel rekufambisa basa rinokumbira iwe unofadza kugara paBaselworld uye nguva dzose yebhizimisi yakanaka


text:
Vaimbove varwi vehondo yerusununguko vanoti hukama hwavo nemutungamiri wenyika VaRobert Mugabe hunosimba chete kana vatungamiri vesangano ravo reZimbabwe National Liberation War Veterans Association vakadzingwa mubato reZanu-PF vakadzoswa.
Varwi verusununguko ava vanoti vaneta nekushungurudzwa nevanhu vavanoti vakapinda mumusangano nyika yawana kuzvitonga kuzere avo vave makurukota ehurumende vakaita semumwe mutevedzeri wemutungamiri wenyika VaPhelekezela Mphoko, gurukota rezvematunhu VaSaviour Kasukuwere, gurukota rezvedzidzo yepamusoro Muzvinafundo Jonathan Moyo uye gurukota rezvekudzivirirwa kwemukati menyika Dr Ignatius Chombo.
VaMphoko vakanzi vaiita zvavo zvekuchata kuMaputo, Mozambique vamwe vachirwa hondo yechimurenga.
Vachitaura pagungano rakaitwa muChinhoyi nemusi weSvondo varwi vehondo yerusununguko vanoti nhengo dzavo dzakadzingwa mumusangano dzinosanganisira sachigaro VaChristopher Mutsvangwa, mutauriri weboka iri VaDouglas Mahiya pamwe nemunyori mukuru VaVictor Matemadanda dzinofanirwa kudzoswa nekukurumidza kuti hukama hwavo nemutungamiri wenyika vaRobert Mugabe huite zvakanaka.
Vanoti zviri pachena kuti bato reZanu PF richakundwa musarudzo dzichaitwa muna 2018 kana zvinhu zvikasagadziriswa mumusangano.
Mumwe wevakarwa hondo yerusununguko Amai Angeline Chamboko vekuHarare vanoti hutungamiri hwavo hunofanirwa kudzoswa mumusangano nekuti havana kupihwa mukana wekuzvidzivirira pamhosva dzavaipomerwa uye zvakaitwa nevanhu vasina nhoroondo yemuhondo yakati tsvikiti.
Munyori mukuru anomiririra varwi verusununguko muPolitburo yeZanu PF uyezve vari gurukota rezvekudzivirirwa kwenyika VaSydney Sekeramayi vakaratidza kutyiswa nezvivindi zvevarwi verusununguko zvekunyomba vakuru muhurumende.
VaSekeramayi vanoti kusvika pari zvino hapana kushandurwa hutungamiri hwevarwi verusununguko kumahofisi avo.
Asi tsananguro iyi haina kufadza varwi verusununguko avo vakatanga kusveveredza VaSekeramayi avo vakamboda kuramwa kuenderera mberi nekutaura.
Varwi verusununguko ava vakaramba kutaura nemunyori mukuru mubazi ravo Retired Brigadier Walter Tapfumaneyi. Vanoti kubva pavakaita musangano naVaMugabe hapana chashanduka uye zvinhu zvatonyanya kuvaomera.
Mumwe murwi wehondo yechimurenga vanoda kuzivikanwa nezita rekuti Cde Square vanoti havafari kuti vakuru vavo vari kutenga motokari dzinodhura ivo nevamwe vavo vasina madondoro ekufambisa mushure mekukuvara muhondo yechimurenga.
Zvimwe zvakabuda pamusangano uyu zvinosanganisira nyaya yekupihwa imwe mari yevarwi verusununguko inosvika chidimu chemiriyoni ($500 000) pamurwiri wehondo wega wega. Varwi vehondo vanoti izvi zvakabvumiramwa kare apo mushakabvu vaHitler Hunzvi vaiva sachigaro weboka ravo.
Musangano uyu wakapindwa nevanhu vanodarika chiuru nemazana mashanu kubva kumatunhu ose enyika.


text:
Humba
Humba (Bushpig in English) imhuka yemusango yakafanana nenguruve dzinopfuyiwa pamusha. Humba ine mumhu unokura kuyenzana nenguruve dzekupfuya - ine muromo murefu senguruve. Humba imhuka ine hukasha haafananindzwe nenguruve dzepamusha kana yasvika pakurwa nembwa panguava yokuvhima.
Kunzvimbo dzinorimwa dziri pedyo nemasango, humba inonetsa nokudya chibage muminda. Zvichitanga panguva yokukanda mbeu pasi humba inotevera ichifukura uye inodya chibage kana miguru yavepo.
Humba nenjiri imhuka dzakasiyana; humba haina nyanga kunge njiri.


text:
Nhau 68: Vakomana Vairi Vanoraramazve
Kana ukafa, amai vako vanganzwa sei kudai waizomutsirwa kuupenyu? Vaizofara kwazvo! Asika munhu akafa angararamazve here? Kwakamboitika here kare?
Tarira murume ari pano, nomukadzi nekakomana. Murumeyo muprofita Eria. Mukadzi ichirikadzi yomuguta reZerafati, uye kakomana mwana wake. Eya, rimwe zuva kakomana kanorwara. Kanorwarisisa kusvikira kazofa. Eria ibvei oti kumukadzi: 'Ndipe mukomana.'
Eria anokwira nomwana afa mumba yapamusoro ndokumuvanzarika pahuvato. Ibvei onyengetera: '0 Jehovha, raramisaizve mukomanayu.' Mukomana anotanga kufema ipapo! Ipapo Eria anodzika naye pasi ndokuti kumukadzi: 'Tarira, mwanakomana wako mupenyu!' Ndokusaka mai vachifara zvikuru.
Mumwe muprofita anokosha waJehovha anonzi Erisha. Anobatira somubetseri waEria. Asi munguva yakati Jehovha anoshandisawo Erisha kuita manenji. Rimwe zuva Erisha anoenda kuguta reShunemi, kwaanoitirwa mutsa kwazvo nomukadzi. Pashure mukadzi uyu anova nomwanakomana.
Mamwe mangwanani, mwanayo akura, anondokumbanira baba vake vari kushanda mumunda. Kamwe kamwe mukomanayo anodanidzira kuti: 'Musoro wangu unotema!' Aendeswa kumba, mukomanayo anofa. Haiwa vanosuruvara sei mai vake! Pakarepo vanondotora Erisha.
Panosvika Erisha, anopinda mukamuri rinomwana afa. Anonyengetera kuna Jehovha, ndokuvata pamusoro pechitunha. Nokukurumidza muviri womukomana unodziya, ndokuotsira kanomwe. Haiwa mai vake vanofara sei pavanopinda ndokuona mukomana wavo ari mupenyu.'
Vanhu vazhinji zhinji vakafa. Ikoku kwakasuruvarisa mhuri dzavo neshamwari zvikuru. Hatina simba rokumutsa vakafa. Asi Jehovha anaro. Gare gare tichadzidza kuti achadzorera sei mamirioni mazhinji avanhu kuupenyu.
1 Madzimambo 17:8-24; 2 Madzimambo 4:8-37.
Mibvunzo
- Vanhu vatatu vari mumufananidzo uyu ndivanaani, uye chii chinoitika kukakomana kacho?
- Eria anonyengetererei pamusoro pomukomana, uye chii chinobva chaitika?
- Mubatsiri waEria anonzi ani?
- Nei Erisha achidanwa kuti auye kumba kwomumwe mukadzi wokuShunemi?
- Erisha anoitei, uye chii chinoitika kumwana anga afa?
- Jehovha ane simba rokuitei, sezvaanoratidza achishandisa Eria naErisha?
Mibvunzo yokuwedzera
- Verenga 1 Madzimambo 17:8-24.
Kuteerera nokutenda kwaEria kwakaedzwa sei? (1 Madz. 17:9; 19:1-4, 10)
Nei kutenda kwechirikadzi yokuZerafati kwakanga kuchishamisa? (1 Madz. 17:12-16; Ruka 4:25, 26)
Zvakaitika kuchirikadzi yokuZerafati zvinosimbisa sei chokwadi chemashoko aJesu akanyorwa pana Mateo 10:41, 42? (1 Madz. 17:10-12, 17, 23, 24)
- Verenga 2 Madzimambo 4:8-37.
Mukadzi wokuShunemi anotidzidzisei pamusoro pokugamuchira vaeni? (2 Madz. 4:8; Ruka 6:38; VaR. 12:13; 1 Joh. 3:17)
Tinogona kuitira vashumiri vaMwari mabasa omutsa munzira dzipi nhasi? (Mab. 20:35; 28:1, 2; VaG. 6:9, 10; VaH. 6:10)


text:
John Muyamba
Shamvhura-Vantu ava vatunga momukunda gwaShamvhura-Shamangorwa pwakara projeka zokugava mema momukunda horowero gwaNdiyona moKavango zoupumezuva ngesi kuna kara asi kuna kureta mapuro gomanzi kovatungimo unene mema nye ogo aga tundu mevhu aga ava gava kovatungimo yipo vamwe ndi asi varuganeseko nkenye eyi vana hara yemembo, kuna kumoneka asi ngesi kuretesapo ezimo lyokupwaga pwaga.
Kugusako nye omu vana kutanta asi kureta ezimo lyokupwaga pwaga, mema aga kwakaramo yininke yoyizera ndi ai kuzonagura nsene okuhwisako sikoverero sosizera, mokukwama vantu vatungamo.
Tumukundagona murongo twakara asi mevango olyo, pwanare asi kukaveta mema komukuro gangandu, ano ngesi kwakarako nye nomulihi vakoka mema aga gatunde momukuro elikwamo vatulire mosirugana kutunda mwaMay 31, 2016 kouministeli wonondima nekungonsitwe, John Mutorwa. Nomuliu kwaditulirepo mokureta mema gomawa konomukunda odo dakara pepi ndi asi dakundurukida evango olyo mokusika 24 KM kukwamesa mukuro.
Nomukunda yina gumu kuna kara Shamvhura, Shinyungwe zokomukuro, Mbwata, Livuyi, Korokoko, Mashivi, Mukuvi, Mbambi, Mangu, ntani Shamangorwa. Ose tuna yidimburura asi mema aga kapi gana wapa, morwa, nsene oga tura mosipako sosiruwo sosire hawe tomonomo ukwiliva ketako lyosipako, ano nsene nye tagatundu motenga hawe tomono tupu asi ruvara peke oru nampili ngano kodarate ndi kowayi ono gatjisire hawe tomono asi yina litjindji nayinye moruvara peke, yimo ana kutanta gumwe govatungimo gedina Wilbard Shikusho.
Ose tuna hara mema aga vagakona kone, morwa vantu wovanzi vana kugaruganesa. Sayitunga zaNew Era kavazipere mbudi esi vatungimo konyara makwedi gatatu gana pitipo omu kavatente asi ruha rwakarerapo kugava mema konomukunda roministeli zonondima, awo kwakambadara asi elikwamo lyangesi valigave kwaNAMWATER, nye awo yipo vanyoka vene ava vakampani konyima apa vakatara mema aga, ndi asi notenga nokutanta asi mema aga kapi gana wapa. Varuganesi ndi vadivi mema kwakere nomapuro kuhamena mema aga, apa vakere asi kwakadingwire evango lina kumwe novarugani woministeli zonondima, awo woministeli kwatente tupu asi mema aga mawa unene. Ano ava ye vaNAMWATER, kwatokwere asi komeho vguse sirugana esi vahepa tanko kutuma mema aga kolaboratorium vakagakona kone morwa awo kapi vana kuyihafera eyi vana kumona.
Namwater makura yipo vatumine mema ogo, vakagakona kone, makura vatungimo ngesi kuna hara nye kudiva asi yinke vakagwanamo.
Nsene asi mema ogo kapi gana wapere mokugaruganesa muntu, moomu tuna kugagazarere, kuvhura kuretesapo uvera mosiruwo sina kuwiza. Ago kumoneka asi mazera apa aga tundu momulihu, nye konyima zosiruwo tagalitjindji gakare sinaugeha.
Nsene asi otara mulihu ntani pomba hawe tomono asi yinke tuna kuuyunga. Nsene asi ono hara kukuhwa sikoverero sosizera ntudi wahepa kuza komukuro, morwa mema aga kutjindja omu safana sidwara oso, yimo ana kutanta Manfred Muronga mutungimo momukunda Shinyungwe. Sayitunga zaNew Era, simpe kaziuyungisire munamberewa kuronagona moruha rokugava ema moministeli zonondima Munekuto Moses Mpareke, ogu aga katente asi mema ogo mawaawa.


text:
MAZANO OKUBATSIRA
VANOSHANDISA DURAMAZWI RINO
(user instructions)
Duramazwi idura romutauro wose wakadaro, uye rinoedza kuutsanangura wose wakadaro. Basa raro harisi rokungopa dudziro dzemazwi chete. Pane zvimwe zvinhu zvakawanda chaizvo zvisingawanzotariswa navanhu vazhinji muduramazwi asi zvamunogona kudzidzamo. Nokudaro, zvichakubatsirai zvikuru kana mukatanga nokuverenga zvese zvakanyorwa kubva pamunongovhura butiro kusvikira pamunotanga kuzosangana namazwi akatsanangurwa ari pasi pevara Aa. Saka muchikamu chino tichatsanangura zvimwe zvanga zvasaririra, zvingakubatsirai kuti munyatsonzwisisa kushandisa kwamungaita duramazwi rino zvizere.
Izwi guru netsananguro
(The headword and its definition)
Chinhu chokutanga chinoda kuzikanwa ndechokuti ndezvipi zvinhu zvinotevera izwi guru rinenge riri kwokutanga, rakanyorwa nemavara matema rakabudikira kuruboshwe Kuti tikurumidze kuzvibata, ngatitange nokutarisa mienzaniso yezita, chiito nenyaudzosingwi, anova ndiwo marudzi makuru matatu emazwi anoumbwa mururimi rweChiShona.
Somuenzaniso wezita, ngationei mamiriro angaita izwi rokuti mupepeti, iro rakatozoonekwa kuti raifanira kupfekedzerwa papeji 293 duramazwi rino tatokwenenzvera kuti richienda kundotsikiswa:
Mumuenzaniso uyu tinotanga kupa izwi guru, toratidzwa mataurirwo aro kuti pavara rimwe nerimwe riri muizwi iroro panokwidzwa izwi (K) neparinodzikiswa (D) ndepapi sokutevedzana kwaanenge achiita, tozoratidza kuti izwi iri izita (z) rudzi rwaro, toisa nhamba yomupanda wozita racho, topa dudziro yezvarinoreva muchirevo, tozopedzisira nokupa muenzaniso wemashandisirwo aringaita mune chimwezve chirevo.
(b) Chiito (Verb)
Somuenzaniso wechiito, ngatitarisei -pepeta, izwi guru rinowanikwa papeji 377:
Mumuenzaniso uyu tinoona kuti chatava kutora seizwi guru apa idzitsi chete, tobva toratidza nebhii rimwe chete kuti, kana tichitaura chiito ichi chiina ku- kwekutanga, dzitsi racho rose zvaro kana kuti mavara aro mazhinji anenge achikwidzwa izwi here (K) kana kudzikiswa (D). Chinozotevera kuratidza kuti chiito ichi chinoreva chinhu chinogona kuitwa pane chimwe chinhu here (it), kana kuti chinoreva chinhu chinongoitika choga (itik) sezvakaita kufa kana kufema. Chinozopedzisira mumuenzaniso uyu idudziro inenge ichitoshandiswa chiito chacho.
(c) Nyaudzosingwi (Ideophone)
Somuenzaniso wenyaudzosingwi, ngatitarisei dau, izwi guru riri papeji 99:
Mune uyuwo muenzaniso tinoona kuti mamwe mataurirwo angaitwa izwi guru dau anotanga aratidzwa muzvikomberedzo [taul, tozoratidza mataurirwo arinoitwa (KD) nokuti izwi rudzii (ny). Tinoonawo zvakare kuti izwi iri rine dudziro mbiri (1,2). Dudziro yokutanga inoteverwa nomufananidzo wemashandisirwo angaitwa izwi irori richireva zvinotaurwa mududziro iyoyi, asi dudziro yepiri inoteverwa nemamwe mazwi maviri anoreva zvakafanana (FAN) nezwi guru rapuwa pakutanga.
Kupeji yepamusoro (one page up)
Tarisa Duramazwi reChiShona(look up the Duramazwi reChiShona)
Enda kupeji yemuzinda(back to home page)
Peji yakapedzisira kugadziridzwa 19.11.1999Oddrun Grønvik (Last updated by ..)


text:
Mukuru wekambani yeZESA VaJosh Chifamba vakaudza dare reparamende nemusi weMuvhuro kuti munyika munogona kushaikwa magetsi sezvo kambani yavo iri kutadza kubhadhara mari yemagetsi avanotenga kubva kuSouth Africa neMozambique.
Vati vari kupihwa miriyoni nechidimbu chemadhora pasvondo asi ivo vachida mamiriryoni mashanu pasvondo rega rega.
VaChifamba vatiwo chikwereti cheZESA gore rino chiri kutarisirwa kusvika pamamiriyoni mazana maviri nemakumi maviri nemana US$224 million kubva pamamiriyoni zana negumi nemaviri US$112 million gore rapera.
VaChifamba vaudza nhengo dzekomiti yeparamende inoona nezvemhando dzemoto nezvicherwa kuti bhanga reReserve Bank harisi kuvapa mari yavanoda kuti vakwanise kubhadhara magetsi ekunze nekuda kwedambudziko remari riri munyika.
Vati vari kupihwa miriyoni nechidimbu chemadhora pasvondo asi ivo vachida mamiriryoni mashanu pasvondo rega rega.
Vati kana izvi zvikaramba zvichiitika makambani emagetsi eEskom yekuSouth Africa ne Hydro Cahora Bassa yekuMozambique anogona kumira kuunza magetsi munyika izvi zvinozokonzera dambudziko rekushaikwa kwemagetsi.
Zesa inotenga magetsi emamiriyoni maviri nechidumbu kubva kuMozambaque ne magetsi emamiriyoni gumi nechidumbu kubva kuEskom pamwedzi wega wega.
VaChifamba vanoti ZESA iri kutaura nemamwe makambani anotengesa zvinhu kunze kuti vabatsirwe nemari yekubhadhara magetsi kubva kunze kwenyika.
Vatiwo ZESA ichawedzera huwandu hwemagetsi ainotenga kuDema Emergency Power Plant kana Eskom neHCB dzikamira kuunza magetsi kuZimbabwe.
Asi nhengo dzekomiti iyi dzakaita saVaMasango Matambanadzo veZanu-PF vanomirira Kwekwe Central dzinoti magetsi ekuDema anodhura zvakanyanya.
ZESA inoshandisa mamiriyoni manomwe nechidimbu kutenga magetsi kubva kuDema pamwedzi.
VaChifamba vatiwo kambani yavo iri kuvandudza zvigayo zvayo zvemagetsi pamwe nekuvaka mamwe magwenya kuti nyika iwane magetsi akakwana. VaChifamba nevamwe vakuru vakuru vekambani iyi vatiwo havasi kufara nenyaya yekuti mamwe makambani akapihwa basa rekuvaka magwenya emagetsi haasi kuita basa sezvavange vakatarisirwa.
Vapa semuenzaniso kambani yeIntratek yamuzvina bhizimisi Wicknell Chivhayo iyo yakapihwa basa rekuvaka gwenya remagetsi anoshandisa zuva kuGwanda.
Mune imwewo nyaya, nhengo dzekomiti iyi dzabvunzurudza VaChifamba nezvenyaya yekuti ZESA yakapa kambani yeFruitful Communications basa rekushambadza mabasa ayo kunyange hazvo iyo iine chikamu chekuburitswa kwemashoko.
VaChifamba vabvuma kuti kambani iyi inove yenhengo yeparamende, VaPsychology Maziwisa, yainge yapihwa basa zvisina mwero uye vakaimisa basa apo vakazviziva. Nhengo yeparamende yeMDC-T VaProsper Mutseyami vati izvi zvinoratidza kuti muZESA mune huwori.
Sachigaro wekomiti iyi Dr Daniel Shumba vakururudzira VaChifamba kuti vaone kuti mari yakapihwa kambani yeFruitfull Communications yadzorwa sezvo kambani iyi yakapihwa basa kuZESA zviri kunze kwemutemo.
Kambani iyi yainge yapihwa zviuru makumi mashanu zvemadhora apo zvakabuda pachena kuti yainge yapihwa basa zviri kunze kwemutemo.


text:
Mumwe Musi Ava Mauro
1.
Mumwe musi ava mauro Varwe vakaungana, Panyasi paJesu Ishe, Vakaenda norufaro.
2.
Nanhasi isu tauya, Toswedera nezvirwere; Mumhu wako hati’oni, To’ziva kuti urimo.
3.
Tanda dambudziko redu; Vamwe vairwara kwazvo; Vamwe havati vakuda, Vamwe vakarasa rudo.
4.
Vamwe vakaneta pano, Vakashaya ruyamuro; Vamwe vane hama dzavo, Dzinovatambudza kwazvo.
5.
Vose vanoda rufaro, Vanoda noruregerero, Navatendi vanoziva, Mwoyo yavo yakaipa.
6.
Kristu iwe uri munhu, Wanga waedzwa zvikuru, Meso ako anoona, Zvatinotsvaka kuvanza.
7.
Simba rako richigere; Unogona kuponesa; Tinzwire tsitsi mauro’no Tiponise Mwari tose.